recursal/SuperWikiNEXT-32B huggingface dataset:
**烏龍波**，又可以講成**擺烏龍**，係足球術語之一，意思係解當一場賽事進行期間，一個球員唔小心將個波送咗入自己嘅龍門而令到己方球隊失波。家陣好多講波佬都會將烏龍波通俗咁講成「**擺老烏**」或者「**送大禮**」。

做出呢種失誤嘅多數係返去自己龍門前回防嘅球員，有時為咗即時化解敵方密集嘅攻勢，守方球員諗住用頭或者用腳解圍，點知判斷錯誤變成將個波改變方向飛入龍門，令到自己方面嘅守門員欲救無從而失波，呢個擺烏龍嘅情況係最普遍。

但有時誤會亦都會存在喺己方嘅球員同守門員之間，例如守方球員以為己方嘅門將喺自己後面，諗住輕鬆將個波撐龍舟畀佢，點知原來個門將唔為意接唔到而畀個波漏入龍門。有個關於誤會嘅實例發生喺2006年FIFA世界盃足球賽其中一場英格蘭嘅賽事入面，後防球員加利尼維利諗住後防冇晒威脅，於是喺大禁區角位外將個波大腳回後畀門將羅賓遜，點知羅賓遜出嚟諗住用腳輕鬆將個滾地波控定之際，個波突然俾草頭彈高避過咗佢隻腳，一路彈下彈下噉碌入龍門，令到英格蘭無端端失咗一球畀對手。

另外一個英超嘅經典烏龍波發生喺阿士東維拉嘅守門員安格文身上，當時後防球員美爾寶喺龍門右邊界外大力噉掟返個界外球入去畀安格文，點知安格文伸腳想接波時個波輕輕點一點佢隻腳後繼續彈入龍門，佢失波之後直頭無晒表情，重俾衝入球場嘅對方球迷（伯明翰球迷）拍佢塊面嚟嘲笑，成為當時英超球壇一單笑話。

當然烏龍波都可以係守門員自己一個人造成，不過例子就比較少。
座標: 41°24′13″N 2°10′28″E﻿ / ﻿41.40361°N 2.17444°E﻿ / 41.40361; 2.17444

聖家大教堂由正面睇
**聖家大殿**（粵拼：sing3 gaa1 daai6 din6；西班牙文：**Basílica de la Sagrada Família**，一般簡稱 **Sagrada Família**），又或者譯做**聖家大教堂**，係位於加泰隆尼亞巴薩隆拿嘅一座哥德式羅馬天主教教堂，由加泰隆尼亞名建築師安東尼高第（Antoni Gaudí；1852-1926）所設計。

棟嘢係喺 1882 年 3 月 19 號喺另一位建築師下動工起嘅，後嚟喺 1883 年由高第接手同改成高第嘅風格，結合哥德式同新藝術運動嘅元素；高第將佢嘅餘生花咗喺聖家大教堂之上，甚至死後葬埋喺教堂墓室入面，所以聖家大教堂俾好多人認為係高第嘅代表作。

簡史
--

聖家大教堂嘅施工過程充滿咗波折：聖家大教堂初頭係齋靠私人捐獻籌錢起嘅，打後施工進展緩慢，而且又受到 1930 年代嘅西班牙內戰干擾－喺 1936 年，有西班牙革命份子喺教堂墓室放火，仲攻入工作室，局部噉破壞咗高第整嘅圖則同建築模型，搞到後人要花 16 年時間重新建構返啲模型出嚟；而且聖家大教堂嘅建築設計頗為複雜，例如設計上包括咗 10 碌分別象徵一個新約聖經人物嘅高塔，就算用咗廿世紀尾嘅先進科技都仲係相當難搞，不過到咗廿一世紀頭，一般都預咗聖家大教堂可以喺 2026 年（高第逝世 100 週年）完工。聖家大教堂仲未完工經已俾人列咗入世界文化遺產，並且喺 2010 年 11 月 7 號俾教宗本篤十六世祝聖。

巴薩隆拿嘅居民對聖家大教堂不嬲充滿咗分歧嘅見解：有啲人驚聖家大教堂會同巴薩隆拿主教座堂爭風，又有人對高第嘅設計有意見，又有啲人怕棟教堂嘅設計會走樣偏離高第原先嘅設計。不過一般人都會同意，聖家大教堂係人類建築學史上其中一件最重要、最出名嘅作品。

圖庫
--

* 
* 
* 
* 
* 
* 
* 
* 
* 
*

睇埋
--

* 哥德式建築
* 哥德復興式建築
* 安東尼高第

參考
--

* Zerbst, Rainer (1988). *Antoni Gaudi – A Life Devoted to Architecture*. Trans. from German by Doris Jones and Jeremy Gaines. Hamburg, Germany: Taschen. ISBN 3-8228-0074-0.
* Nonell, Juan Bassegoda (2004). *Antonio Gaudi: Master Architect*. New York: Abbeville Press. ISBN 0-7892-0220-4.
* Hernandez SJ, Jean-Paul (2007). Pardes (ed.). *Antoni Gaudi: La Parola nella pietra*. I simboli e lo spirito della Sagrada Familia. Bologna, Italy. p. 114. ISBN 978-88-89241-31-8.

註
-

1. ↑  "Història de la Basilica, 1866–1883: Origens". *Fundació Junta Constructora del Temple Expiatori de la Sagrada Família* (in Catalan). Retrieved 23 March 2019.
2. ↑  Minder, Raphael (3 November 2010). "Polishing Gaudí's Unfinished Jewel". *The New York Times*.
3. ↑  *Works of Antoni Gaudí*, UNESCO World Heritage Centre, accessed 14-11-2010.
4. ↑  "The Pope Consecrates The Church of the Sagrada Familia". *Vatican City: Vatican Information Service*. 7 November 2010.
5. ↑  Delaney, Sarah (4 March 2010). "Pope to visit Santiago de Compostela, Barcelona in November". *Catholic News Service*.
6. ↑  Schumacher, Edward (1 January 1991). "Gaudí's Church Still Divides Barcelona". *The New York Times*.
7. ↑  Goldberger, Paul (28 January 1991). "Barcelona". *National Geographic*.
8. ↑  Rainer Zerbst, *Gaudí - a Life Devoted to Architecture*. pp. 190–215

拎
-

|  |  |
| --- | --- |
|  | 維基同享有多媒體嘅嘢：**Sagrada Família** |

* Gaudí, Sagrada Família, Smarthistory.
* Web official.
* Parroquia de la Sagrada Familia (en catalán).
呢篇文講1990年嘅香港電影。搵緊同網頁遊戲有關嘅嘢嘅話，請睇〈**聖戰風雲 (遊戲)**〉。
**聖戰風雲**（粵拼：sing3 zin3 fung1 wan4；英文：**Undeclared War**）係一部由林嶺東、奧利維雅夫西、比特拿比斯、關之琳同韋倫韋斯呢5位演員喺1990年影嘅一部香港電影。呢部片喺1990年9月1號正式開播。

劇情
--

波蘭華沙嘅解放同盟軍，其實係個有寫住革命旗號嘅恐怖組織。佢為咗顯出佢嘅能力，就準備喺美國商務代表團訪問香港嗰時搞咗噉爆炸案嚟達到佢哋嘅政治目的。而美國中央情報局就知咗呢單線索之後，就派咗偵探去到香港，唔畀呢場陰謀繼續發展落去。點知因為單嘢同政治有關，結果香港政治部重派咗李督察嚟搞緝拿行動。而兩個喺唔同環境嚟嘅偵探就開始扯大纜，就逐漸出咗好濃厚嘅友誼出嚟，一齊粉碎咗單恐怖組織嘅爆炸計劃，重造低咗呢個組織嘅首領。但係單嘢都重位搞掂咋，啲恐怖組織就自己殺咗入去電視台嘅新聞部度騎劫嗮冚唪唥啲工作人員（包括咗李督察嘅女友——Annie），佢準備喺呢度整單流血事件重向全球轉播，嗰時李督察同域拿咁啱得咁橋，兩個一齊趕到，點知李督查嘅得力助手——小鄧已經俾恐怖分子收賣咗，而李督察同域拿都入埋恐怖組織團夥啲人度，喺咁大陣仗嗰時，佢哋兩個係點救返佢哋出嚟？

主演
--

* 奧利維雅夫西
* 李修賢
* 比特拿比斯
* 華朗威路斯
* 大衛赫迪臣
* 黃光亮
* 關之琳
* 路易斯露絲
* 巔哈靈頓
* 羅拔特巴迪
* 史塔特安斯奴史密夫
* 馬克京(I)

票房
--

呢部片喺香港嗰邊重創低咗5,523,958蚊港紙嘅票房紀錄。

出面網頁
----

* 聖戰風雲 香港影庫
* Undeclared War at Hong Kong Cinemagic
* 聖戰風雲 國際電影數據網
* *Undeclared War* Film Review at Hong Kong Film Net
* 圣战风云 Undeclared War(1990) 迅雷看看

註
-

1. 1 2  "Undeclared war". *Hong Kong Film Archive*. 原著喺2014年3月17號歸檔. 喺17 March 2014搵到.
**汪辜會談**，又叫**第一次汪辜會談**，係喺1993年4月27號至4月29號期間，由台灣方面嘅海峽交流基金會（即「海基會」）董事長辜振甫，同中國大陸方面嘅海峽兩岸關係協會（即「海協會」）會長汪道涵喺新加坡舉行嘅會談。汪辜會談亦係海峽兩岸自1949年國民政府搬去台灣以嚟，首次進行嘅正式官方級會晤。

汪辜會談起緣於1992年，當時海協會致函請辜振甫訪問中國大陸，海基會回覆話有意願。雙方經過多次預備性磋商後，將會談定位為民間性、事務性、經濟性同埋功能性。之後喺當時新加坡國務資政李光耀斡旋下，同當時訪問緊新加坡嘅中國國家主席楊尚昆達成協議，定喺新加坡舉行。

經過連續三日密集協商，雙方喺4月29號上晝簽署兩岸公證書查證協議、兩岸掛號函件查詢補償事宜協議、兩會聯繫與會談制度協議，以及辜汪會談共同協議等四項事務性協議，而兩岸由當局授權嘅談判機制，象徵台海兩岸關係嘅解凍同埋發展。當時，民主進步黨立法委員施明德等人率領十幾名民進黨公職人員抗議，表達民進黨反對國共片面和談嘅立場。 

由於中國大陸不滿中華民國總統李登輝上台後所推行嘅「務實外交」政策、佢喺1995年6月訪問美國、同埋佢後來發表嘅「特殊兩國論」，認為呢啲做法都違反「九二共識」精神，令大陸方面中斷為第二次汪辜會談所作嘅準備；協商機制亦因為1995年至1996年間台灣舉辦第一次總統直選，以及中國大陸針對台灣嘅導彈演習而中斷。兩岸關係因缺乏直接聯繫管道而唔穩定。及至1998年10月間，辜振甫率團訪問中國大陸，至再次達成加強對話、恢復協商嘅共識。

汪辜會談嘅主角–辜振甫同埋汪道涵喺2005年先後去世。

睇埋
--

* 九二共識
* 江陳會談
* 台灣問題
| How to read a taxoboxHow to read a taxobox**蔗** |
| --- |
| 喺莫三鼻給入面種嘅蔗喺莫三鼻給入面種嘅蔗 |
|
| **物種分類** |
| 

|
|  |
|
|
| 界 | 植物界 Plantae |
|
|
|
|
|
| 門 | 木蘭植物門 Magnoliophyta |
|
|
|
|
|
|
|
| 綱 | 百合綱 Liliopsida |
|
|
|
|
|
| 目 | 莎草目 Cyperales |
|
|
|
|
|
|
|
|
| 科 | 禾本科 Poaceae |
|
|
|
|
|
| 屬 | 甘蔗屬 *Saccharum* |
|
|
|
|
|
|
|
| 種 | **蔗 *S. officinarum*** |
|

 |
|
| 二元學名 |
| ***Saccharum officinarum***L. 1753 |
|
|
|
|
|
|
|
|
|
|
|
|
|
|
|

**蔗**（粵拼：ze3；學名：*Saccharum officinarum*），又叫**甘蔗**（gam1 ze3）、**醣蔗**（tong4 ze3）、**薯蔗**（syu4 ze3）、**黃皮菓蔗**（wong4 pei4 gwo2 ze3），係禾本科甘蔗屬嘅長年生高大實心草本植物，喺全球嘅南緯33°到北緯33°之間嘅地區（尤其係低緯度地區）都可以搵到。

樣
-

根狀梗粗而發達，梗高3～5m，圓柱，有20～40節；其中下半部分短而粗，節上有芽；每節間實心，出面披蠟粉，有紫、紅、黃綠等色。葉叢生，樣靚到既似劍又似粟米葉，長1m，闊4～6cm，冇毛；中脈白，比較粗，葉邊粗糙，有鋸齒。花屬圓錐花序，比較大，長大概5dm，花序軸節間同細穗柄間冇毛，樣似橢圓形，長35～40絲米。果屬穎果，好細粒，樣似橢圓或蛋形。

適應環境
----

植株多數生喺深而厚，疏鬆、靚泥地方。

用途
--

佢條稈纖維含有好豐富嘅蔗醣，可以用嚟整蔗糖，因為梗有12～15%嘅蔗醣。另外，佢嘅梗可以劈開批咗皮嚟生食同整蔗汁，亦有補充醣分、健脾利尿、潤腸通便嘅功效。但係發咗髦或患咗高血糖啲人唔好食。

有關嘅書
----

* 热带植物识别图鉴 第192页　　人民邮电出版社 ISBN 978-7-115-40389-6

連出去
---

|  |  |
| --- | --- |
|  | 維基物種有資料講：***蔗*** |

|  |  |
| --- | --- |
|  | 維基同享有多媒體嘅嘢：**蔗** |

* 甘蔗 中醫世家
* 甘蔗的营养价值 苹果绿
* 甘蔗 Saccharum officinarum Linn. 中国植物志
* 甘蔗 中医药
**原子質量**（Atomic mass）係指某一個特定同位素嘅質量。佢係一個原子入面質子、中子同埋電子嘅質量。因為好多元素都有超過一種同位素，所以元素表入面嘅原子質量係會以唔同同位素喺大自然嘅比例再乘番佢哋嘅質量計番平均數，所以亦叫做**平均原子質量**。

單位
--

因為一個原子嘅質量實在太細，如果用番常用嘅公斤做單位，無論記、寫、用、計都好唔方便，於是，國際間就用**相對原子質量**（符號：**Ar**）嚟計原子質量，將一個碳-12原子嘅相對質量規定為12.00，作為相對原子質量嘅標準。一個單位嘅原子質量換算成公制就係1.660538782(83)×10-27公斤。相對原子質量同絕對原子質量（克）嘅換算公式係：

歷史
--

起初，原子質量定義係以最輕嘅原子氫作為1.00，1820年，英國化學家威廉·普留特（William Prout）假設每一種元素嘅原子質量都係氫原子質量嘅倍數。但係瑞典化學家楊斯·雅各·白謝遼斯（Jöns Jacob Berzelius）之後證明就算係約數，個假設都係唔啱。例如氯嘅原子質量大約喺兩個氫原子重量嘅倍數之間。不過之後發現原來咁係因為有同位素，實際上每一個個別嘅同位素嘅原子質量的確係同氫原子質量嘅某個倍數相差細過百分之一。

之後由二十世紀中期去到1960年代，化學學家同物理學家對原子重量單位有兩個唔同定義：化學學家以氧唔同同位素嘅混合物作為原子重量16，而物理學家以氧最常見嘅同位素（有8個質子同8個中子）作為原子重量16。最後，因為氧-17同氧-18都會喺自然出現，所以定義一個碳-12嘅重量係12原子重量，呢個亦都係今日嘅標準。

睇埋
--

* 相對原子質量表
* 同位素
* 分子量
* 原子質量單位
**山階宮**（日文：やましなのみや ）係日本舊時一個宮家，由伏見宮邦家親王庶長仔晃親王響1864年成立。1947年，響駐日盟軍總司令指示底下，山階宮最後一任當主武彥王皇籍脫離。依家山階宮已經絕家。

歷史
--

初代當主晃親王原本叫**清保**，係邦家親王庶長仔。晃親王一早響1824年就出家，改叫**濟範入道親王**。響1864年，德川慶喜應承會將所有權力交畀孝明天皇，孝明天皇好開心，於是佢下令晃親王返翻嚟做皇室成員，獲賜宮號「山階宮」。

由於嗰時晃親王冇仔女，所以就過繼咗最細嘅細佬定麿王做自己契仔。響1873年，晃親王獨仔菊麿王出世，但係因為已經有契仔定麿王，所以菊麿王就被老豆過繼咗畀梨本宮守脩親王。1885年，定麿王改為認小松宮彰仁親王做契爺，搞到山階宮一下子冇咗繼承人，所以獨仔菊麿王返咗嚟山階宮。1898年，晃親王過身，山階宮當主一位由菊麿王接任，同年菊麿王大仔武彥王出世。

1908年，菊麿王過身，當主一位由武彥王接任，而武彥王響1922年娶咗賀陽宮邦憲王細女佐紀子女王做老婆。但係響1923年發生關東大地震，當時大緊肚嘅佐紀子女王因為走唔切而畀嘢壓死，搞到武彥王精神有問題，嚴重到唔夠擔再娶老婆。而響1929年，連最細個嗰細佬茂麿王都皇籍脫離，所以由個時開始山階宮已經一早預咗要絕家（因為武彥王精神有問題到唔夠擔再娶老婆，所以生唔到仔，而全部細佬都皇籍脫離，佢哋啲仔女唔可以又做返皇室成員；而且武彥王有問題，搞到其他宮家都唔肯過繼個仔畀佢）。

1947年響駐日盟軍總司令指示底下，武彥王皇籍脫離，降為平民。1987年，武彥王過身，山階宮絕家。

歷任當主
----

### 山階宮

* 第一任：山階宮晃親王
* 第二任：山階宮菊麿王
* 第三任（末代）：山階宮武彥王

### 山階家

山階家即係山階宮響皇籍脫離之後個宮家，但係呢個時候嘅山階家已經唔再係皇室成員，淨係得個名。注意，山階家並唔係山階侯爵家。

* 第一代（同時係末代）：山階武彥（即山階宮武彥王）

分支
--

* 山階侯爵家（由菊麿王二仔芳麿王響1920年成立）
* 筑波侯爵家（由菊麿王三仔藤麿王響1928年成立）
* 鹿島伯爵家（由菊麿王四仔荻麿王響1928年成立）
* 葛城伯爵家（由菊麿王細仔茂麿王響1929年成立）

家族系譜
----

* 山階宮晃親王
	+ 山階宮菊麿王
		- 山階宮武彥王
		- 山階芳麿（菊麿王二仔，響1920年皇籍脫離，成立山階侯爵家）
		- 筑波藤麿（菊麿王三仔，響1928年皇籍脫離，成立筑波侯爵家。佢兩個仔常治、常遍都好出名）
		- 鹿島荻麿（菊麿王四仔，響1928年皇籍脫離，成立鹿島伯爵家。1932年戰死）
		- 葛城茂麿（菊麿王細仔，響1929年皇籍脫離，成立葛城伯爵家）

| * 睇
* 傾
* 改
 日本宮家  |
| --- |
| 鐮倉幕府時代 | 岩倉宮 - 四辻宮 - 早田宮 - 六條宮 |  |
| 室町幕府時代 | 常盤井宮 - 木寺宮 - 花町宮 - 土御門宮 - 五辻宮 - 小倉宮 - 玉川宮 - 護聖院宮 |
| 江戶幕府時代 | 聖護院宮 - 中川宮 |
| 1947年前 | 伏見宮 - 久邇宮 - 賀陽宮 - 山階宮 - 北白川宮 - 梨本宮 - 閑院宮 - 朝香宮 - 東伏見宮 - 東久邇宮 - 竹田宮 - （四世襲親王家：伏見宮 - 閑院宮 - 桂宮 - 有栖川宮 - 前身：常磐井宮 - 京極宮 - 八條宮） - （一早已經絕家：小松宮 - 華頂宮） |
| 1947年後 | 秩父宮 - 高松宮 - 桂宮 - 三笠宮（ - 寬仁親王家） - 常陸宮 - 秋篠宮 - 高圓宮 |
| 現存嘅四大宮家 | 秋篠宮 - 常陸宮 - 三笠宮 - 高圓宮 |
山階宮菊麿王
菊麿王嘅畫像
**山階宮菊麿王**（日文：やましなのみや きくまろおう、1873年7月3號—1908年5月2號）係山階宮、梨本宮嘅第二代當主，老豆係山階宮晃親王，佢同時係海軍軍人，最高階位係海軍大佐大勳位功四級。

經歷
--

1873年，菊麿王響京都府出世，係晃親王獨仔（上有契大佬定麿王），阿媽係妾侍中條千枝子。

1874年，只有一歲嘅菊麿王過繼畀梨本宮守脩親王，1881年守脩親王過身之後就繼任梨本宮當主一位。而響1885年，契大佬定麿王正式過繼畀生唔到仔嘅七叔小松宮彰仁親王，換言之定麿王唔再係晃親王個契仔，所以菊麿王就返翻嚟山階宮（個時佢未係山階宮當主），而梨本宮當主一位就由堂細佬守正王接任。

響1892年，佢成為海軍少尉候補生，第二年獲授勳一等旭日桐花大綬章。1895年，菊麿王同九條道孝個女範子結婚。1898年，老豆晃親王過身，佢正式繼任山階宮當主一位，而同年大仔武彥王出世。之後，佢先後擔任「磐手」、「八雲」嘅分隊長同埋軍令部第一局員。1901年，範子過身，響第二年菊麿王就同島津忠義個女常子結婚，同年開山階宮筑波山研究所。1905年，菊麿王參加日俄戰爭。

響1908年5月2號，菊麿王因急性肺炎而過身，終年三十四歲，同日獲追封為海軍大佐。死後，山階宮當主一位由大仔武彥王接任，而由佢開嘅山階宮筑波山研究所就改為筑波山神社・筑波大學計算科學研究中央共同氣象研究所。

屋企
--

老豆：山階宮晃親王

阿媽：妾侍中條千枝子

契父：梨本宮守脩親王

兄弟姐妹：契大佬定麿王

第一任老婆：範子

* 大仔：武彥王
* 二仔：芳麿王
* 大女：淺野安子

第二任老婆：常子

* 三仔：藤麿王
* 四仔：荻麿王
* 細仔：茂麿王

拎
-

Wayback Machine嘅『親王・諸王略傳』［菊麿王］


|
|  |
| 上一任**山階宮晃親王** | **山階宮**1898年 - 1908年 | 下一任**山階宮武彥王** |
| 上一任**梨本宮守脩親王** | **梨本宮**1881年 - 1885年 | 下一任**梨本宮守正王** |
山階宮晃親王
幕末嗰時嘅晃親王
**山階宮晃親王**（日文：やましなのみや あきらしんのう，1816年10月22號—1898年2月17號）係山階宮第一代當主，邦家親王大仔，乳名**靜宮**，曾經做過議定同埋外國事務總督（即外務大臣）。

佢一生人冇娶過正室，淨係得個妾侍中條千枝子。

經歷
--

晃親王1816年響京都出世，係邦家親王大仔，乳名靜宮，之後命名叫**清保**。因為老豆邦家生佢嗰陣只有十五歲，所以阿爺貞敬親王響族譜上做咗手腳，令到響族譜上晃親王變成貞敬親王第八個仔。

1817年，佢成為光格天皇契仔，同年畀人預備佢大啲就入勸修寺和尚。1823年佢親王宣下，第二年出家，改名叫**濟範入道親王**。1841年10月，姨媽（族譜上嘅細妹）隆子女王離家出走，去到大概明石同姬路之間嗰陣，頂唔順，又走返嚟京都。呢件事令到仁孝天皇好嬲，而係伏見宮成員之一嘅晃親王都無法避免。1842年，佢升格為光格天皇養仔，同埋升為二品，但就取消佢勸修寺和尚嘅身份，改為去東寺，守東寺個門口。不過響1858年，佢又返翻去勸修寺。

1863年，島津久光、松平容保同埋德川慶喜組成「公武合體派」，晃親王對於政治又好有興趣，所以趁住呢個時勢，要求孝明天皇畀佢返嚟皇室。由於史無前例，所以朝廷嗰邊十分反對，而孝明天皇都唔鍾意一啲畀老豆罰過嘅人，但係「公武合體派」就好支持，幕府嗰邊仲唔理天皇反對全力支持晃親王，所以晃親王得以響1864年返嚟皇室，尊稱**勸修寺宮濟範親王**，同月17號獲封宮號山階宮，係史上第一人做完和尚又返嚟皇室嘅人，後嚟佢改名叫**晃**。同月27號，佢改為認孝明天皇做契爺，同日就任國事御用掛。

之後晃親王聯同島津久光對付一會桑政權，響1866年大原重德強硬地將偏幫幕府嘅人拷問，所以國事御用掛畀人罷免，但就保留辦事處。1867年，就連個辦事處都畀人拆埋。

響明治維新之後，佢就任外國事務總督兼議定，同年2月外國事務總督改名叫外國事務局督，之後佢一直負責處理政府嘅外交事務。直至同年3月尾爆發堺事件，之後晃親王為咗謝罪而唔做外國事務局督。

1886年，佢獲勳為大勲位菊花大綬章，之後一直安享晚年。1898年2月17號，晃親王過身，終年83歲。之後由獨仔菊麿王繼承山階宮當主一位。

由於佢原先係和尚，之後先返嚟皇室，所以葬禮依照咩嘢形式成為一個問題：究竟跟佛教儀式定跟皇室儀式呢？後嚟天皇為免混亂，於是就唔畀晃親王依照皇室儀式去落葬，所以佢只好跟佛教儀式去做。2月25號佢正式落葬響泉涌寺雲龍院。

屋企
--

老豆邦家親王 - 阿媽藤木壽子

兄弟：老大晃親王（佢自己） - 長細佬嘉言親王 - 二細佬讓仁親王 - 三細佬朝彥親王 - 四細佬夭折 - 五細佬貞教親王 - 六細佬夭折 - 七細佬彰仁親王 - 八細佬能久親王 - 九細佬夭折 - 十細佬夭折 - 十一細佬博經親王 - 十二細佬智成親王 - 十三細佬貞愛親王 - 十四細佬清棲家教 - 十五細佬載仁親王 - 十六細佬依仁親王

配偶：妾侍中條千枝子

* 契仔：定麿王（細佬兼契仔，即後嚟嘅依仁親王）
* 獨仔：菊麿王


|
|  |
| 上一任**(新起)** | **山階宮當主**1863年至1898年 | 下一任**山階宮菊麿王** |
**原始數**（**primeval number**）系指一個自然數*n*，可以用其十進制下嘅各位數組合出其他質數，而且其質數嘅數量比其他較小數字所能產生嘅質數更多。數學家Mike Keith系第一個提出原始數概念嘅人。

以13為例，所有嘅1位數最多都只能產生一個質數，10可以組合出0,1,10，都唔系質數，11可以組合出,1,11，其中只有11系質數，12可以組合出1,2,12,21，其中只有2系質數，而13可以組合出1,3,13,31，其中可組合出3,13,31等3個質數，比用其他較小數字時所能產生嘅質數要多，因此13系原始數。

頭幾個原始數系：

1, 2, 13, 37, 107, 113, 137, 1013, 1037, 1079, 1237, 1367, ... （OEIS數列A072857）
其可以產生嘅質數個數為：

0, 1, 3, 4, 5, 7, 11, 14, 19, 21, 26, 29, ... （OEIS數列A076497）
喺*n*位數嘅原始數選擇一個，所能產生嘅最多質數嘅個數為：

1, 4, 11, 31, 106, ... （OEIS數列A076730）
依上述方式，喺*n*位數嘅質數中可以產生嘅最小質數為：

2, 37, 137, 1379, 13679, ... （OEIS數列A134596）
原始數唔一定要系質數，第一個系合數嘅原始數系1037 = 17×61，原始質數（Primeval prime）系指同時系原始數及質數嘅數：

2, 13, 37, 107, 113, 137, 1013, 1237, 1367, 10079, ... （OEIS數列A119535）
以下列出前6個原始數及其可以產生嘅質數：

| 原始數 | 產生質數 | 質數個數 |
| --- | --- | --- |
| 1 | 無 | 0 |
| 2 | 2 | 1 |
| 13 | 3, 13, 31 | 3 |
| 37 | 3, 7, 37, 73 | 4 |
| 107 | 7, 17, 71, 107, 701 | 5 |
| 113 | 3, 11, 13, 31, 113, 131, 311 | 7 |

睇埋
--

* 可交換質數
* 可截短質數

出面網頁
----

* Chris Caldwell, The Prime Glossary: Primeval number at The Prime Pages
* Mike Keith, *Integers Containing Many Embedded Primes*
HTML
**HTML**（全名**HyperText Markup Language**），又譯**超文本標記語言**，係目前用喺網頁嘅主流標記語言。HTML元素係網頁嘅基本組成模塊。HTML嘅書寫形式一般由封閉嘅標籤構成，而且標籤會寫喺兩個尖括號裏面，譬如<html>。而內容就會寫喺封閉標籤入面。

早期嘅HTML語法被定義為較鬆散嘅規則，以幫助唔熟悉網絡出版嘅人採用。網頁瀏覽器接受咗呢個現實，並可以顯示語法唔嚴格嘅網頁。隨住時間流逝，官方標準逐漸趨於嚴格嘅語法，但係瀏覽器仍然可以顯示一啲遠遠及唔上合乎標準嘅HTML。用XML嘅嚴格規則嘅XHTML（可擴展超文本標記語言）係W3C計劃中嘅HTML接替者。雖然好多人認為佢已經成為目前嘅HTML標準，但佢實際上係一個獨立嘅、同埋HTML平行發展嘅標準。W3C目前建議用XHTML 1.1、XHTML 1.0或者HTML 4.01登網頁。

發展史
---

一段用彩色標示嘅HTML原始碼
喺1982年，Tim Berners-Lee為咗令世界各地嘅物理學家能夠更加方便咁進行合作研究，建立咗HTML。Tim Berners-Lee設計嘅HTML係以純文字格式為基礎，可以進行任何文字編輯器處理，最初只有嘅少量標記（TAG）。隨住HTML使用率增加，啲人唔滿足於淨係睇到文字。喺1993年，大學生Marc Andreessen喺佢嘅Mosaic瀏覽器加入<img>標記，自此Web頁面可以出埋圖片。但啲人認為得圖片都係未夠，希望可以將任何形式嘅媒體加到去網頁度。因此HTML不斷擴充同埋發展。

HTML標記
------

HTML標記由幾個關鍵部件構成，包括元素（以及佢嘅屬性）、基於字符嘅數據類型、字符引用以及實體引用。另一個重要構成部件係文檔類型聲明。呢個聲明會為瀏覽器嘅渲染模式作出標準提示。以下嘅Hello World程式，係一個較為常見嘅簡單電腦程式語言入門示例，腳本語言同標記語言構成咗下面9行代碼，雖然喺HTML裏面唔係限死要開新行嘅：

```
<!DOCTYPE html>
<html>
  <head>
    <title>你好 HTML</title>
  </head>
  <body>
    <p>HTML 好好玩!</p>
  </body>
</html>
```

喺<html>同埋</html>之間嘅標籤描述咗一個網頁。介乎<body>同埋</body> 之間嘅文本係嗰頁睇得到嘅內容。呢個標記文本'<title>Hello HTML</title>'定義咗瀏覽器嘅標題。

呢個文檔聲明嘅類型系一個HTML5。如果呢個`<!doctype html>`聲明無被引用嘅話，大部分瀏覽器會用*Quirks mode*（俗稱怪異模式）對呢個HTML文檔進行渲染。

### 元素

內文：HTML元素
HTML文檔完全係由HTML元素構成嘅。HTML元素最普遍嘅形式一般含有三樣嘢：標籤對、起始標籤、結束標籤；寫喺起始標籤裏面嘅某啲屬性；最後，任何文字以及圖形內容會處於起始標籤同結束標籤之間，又或者呢啲內容會套入其它嘅HTML元素。所謂HTML元素其實就係起始同結束標籤裏面嘅任何內容，同時亦包括起始同結束標籤。留意每個標籤都會封閉喺尖括號裏面。

一個HTML元素嘅一般形式係<tag attribute1="值1" attribute2="值2">內容</tag>。因此，用<tag attribute1="值1" attribute2="值2" />呢類形式嘅元素會被定義作為空元素。空元素可以唔附帶任何內容，譬如BR標籤或者內聯IMG標籤。一個HTML元素嘅叫法一般就係佢喺標籤入面用嘅英文名，結束標籤嘅英文名前面會帶有一個斜線字符「/」。空元素唔需要而且唔畀有結束標記。若果標籤嘅屬性無被提及，屬性會被定義為默認屬性。

#### 示例

HTML文檔頭：<head>...</head>。通常文檔標題會喺文檔頭被定義，例如：

```
<head>
  <title>文檔標題</title>
</head>
```

細標題：HTML 文檔嘅細標題一般會定義喺由 <h1> 到 <h6> 嘅標籤入面：

```
<h1>細標題1</h1>
<h2>細標題2</h2>
<h3>細標題3</h3>
<h4>細標題4</h4>
<h5>細標題5</h5>
<h6>細標題6</h6>
```

段落：

```
<p>段落 1</p><p>段落 2</p>
```

換行：<br>。
<br> 同 <p>之間嘅分別係，「br」只會簡單咁換行，而唔會對頁面嘅語義結構產生影響。而「p」就會將頁面分成好幾個段落。「br」喺呢度其實係一個「空元素」，雖然佢可以含有屬性，但佢唔會帶有任何標籤內容，而且唔帶有結束標籤。

```
<p>呢個 <br> 係一個段落 <br> 同時 <br> 帶有換行符</p>
```

註：

```
<!-- 呢個係一個註釋 -->
```
 註釋有助於理解標記處嘅含義，但就唔會顯示喺頁面上面。一般情況下佢係畀開發者睇嘅。

喺HTML裏面嘅標記元素重有另外好幾種類型：

* 描述文字目的嘅結構化標記，例如，`<h2>高爾夫</h2>`將「高爾夫」構築為一個二級標題。結構化標記唔會具體表達任何嘅渲染過程，但係大多數瀏覽器會有默認嘅樣式嚟對元素進行格式化。而內容更有可能會通過樣式表（Cascading Style Sheets，即係CSS）進一步被格式化。
* 描述文字外觀嘅表象標記，例如`<b>boldface</b>`指明可視化輸出設備需要令文字呈現「粗體」嘅視覺效果。而對於無法做出呢類行為嘅設備（譬如TTS聽覺類嘅設備），喺呢度就無更多嘅設定。例如呢兩個例子`<b>粗體</b>`同埋`<i>斜體</i>`，會同時存在其它嘅元素可以起到一樣嘅視覺效果。例如，`<strong>加粗文字</strong>`同埋`<em>重點文字</em>`，而呢類元素有時會有更強嘅語義性，以幫助閱讀代碼嘅人去理解。極之容易就可以睇出，一個以聽覺作為輸出嘅客戶端應該恰當咁解釋後面兩個元素。然而，佢哋會同對應嘅視覺表現效果產生分歧：例如，喺屏幕上對書名用斜體嚟表示係啱嘅，而對一個書名進行強調嘅屏幕閱讀器就係唔可取嘅。大多數表象標記喺HTML 4.0規範下已經被標註為過時，用樣式表進行格式化就已成慣例。
* 超文本標記令文檔嘅某部分可以連接到其它文檔，一個錨元素會喺文檔入面創建一個超連結，同時佢嘅`href`屬性會設置為超連結嘅目標URL。例如呢個HTML標記，`<a href="http://wikipedia.org/">維基百科</a>`會將「維基百科」設定為一個超連結。若果要將一個圖片作為一個超連結，通常會將一個「img」元素作為內容嵌喺一個「a」元素入面。例如'br'，'img'呢類只有屬性而無任何內容嘅空元素，就會係咁：`<a href="http://wikipedia.org"><img src="image.gif" alt="描述文字" width="50" height="50" border="0"></a>`。

參考
--

1. ↑  Activating Browser Modes with Doctype
《**王者榮耀**》（英文：Honor Of Kings，拼音：*Wángzhě Róngyào*，簡稱：王者），係中國公司騰訊旗下天美工作室群L1工作室響2015年11月開發嘅多人線上戰鬥競技場遊戲。

歷史
--

王者嘅前身係《英雄戰跡》、《王者聯盟》，分別響2015年7月同10月開發。天美工作室群L1工作室將前兩個遊戲改良、又加入新元素，最終響2015年11月26號發佈《王者榮耀》。

《王者榮耀》響正式發行之後響中國內地得到極大人氣，深受後生仔歡迎。去到2016年8月，《王者》一日之內嘅活躍人數高達一億，同時線上人數100萬，下載次數兩億，註冊用戶超過一億。2017年5月，成為全球手機遊戲收入榜第一名。去到2019年，王者榮耀一共賺咗78億美金（即大約511億人民幣），係中國賺得最多錢嘅遊戲。

玩法
--

### 王者峽谷

一局入面會有十位玩家，分成紅隊同藍隊，每五人一隊。地圖上會分成三條路，分別係「對抗路」、「中路」同「發育路」。

兩隊會由自己地盤開始、經地圖中心發起進攻，赢嘅條件係「破壞對方水晶」或者「令到對方投降」。要破壞對方水晶，己方就一定要破壞路上嘅「防禦塔」，而防禦塔通常會響可以到達水晶嘅3條主要路線（即「對抗路」、「中路」同「發育路」）上面，如果玩家自己入去防禦塔範圍，就會受到防禦塔嘅高傷害攻擊，攻擊亦會一次次增加；而雙方水晶都會定期向三條路線派出卒仔嚟攻擊。

玩家可以通過殺死對方嘅卒仔（俗稱「清兵」）、殺死對方玩家或者野區入面嘅怪物（俗稱「打野」，部分帶有buff）嚟提升自己嘅等級同埋賺錢，從而買更加勁嘅裝備嚟加強英雄嘅實力。

### 王者峽谷徵召模式

當玩家嘅段位達到永恆鑽石或者更高個陣，排位賽將會進入徵召模式。一局有十位玩家、一隊五人，之後會進入「禁用英雄階段」，藍方會優先禁用一位英雄，之後紅方兩位、藍方兩位，最後到紅方一位。排位賽最多禁用六位英雄（雙方各三位）；戰隊賽就最多只可以禁用四位英雄（雙方各兩位）。之後雙方就會進入揀邊隻英雄嘅階段，同樣藍方第一位玩家優先揀一位英雄，之後紅方第一位同埋第二位玩家各揀一隻，如此類推，直至紅方第五位玩家揀下最後一隻英雄。由於唔可以重複揀，所以雙方嘅英雄一定唔會一模一樣。

局內玩法就同王者峽谷一樣。

由於呢種玩法非常考驗玩家對於個隻英雄嘅熟練度，所以成日畀職業比賽入面作為準備階段用。

### 長平攻防戰

一局有六位玩家、三人一隊，玩法同王者峽谷一樣。響呢種玩法嘅地圖入面，到對方水晶嘅主要路線只有一條，有兩個野區，各有兩座防禦塔。

### 墨家機關道

一局兩個玩家，即單挑模式。地圖係直筒型，盡頭就係雙方玩家復活嘅地方，水晶就響復活點之前，基地前面只有一座防禦塔。當一方破壞對方防禦塔、或者令到對方舉白旗就係赢咗。

英雄
--

《王者榮耀》嘅英雄分為六種，有坦克、戰士、刺客、法師、射手同埋輔助。有啲英雄可能有兩種屬性，就好似張飛同時屬於輔助同埋坦克；但如果真係要細分、或者要攞皮膚嚟增益個陣，就會以第一個屬性為主，例如張飛就係「輔助」。

**坦克**

坦克多數係走對抗路、或者擔任「遊走」嘅角色，承受傷害嘅能力比較高、總血量亦偏高。響戰局入面，坦克多數會企響前方。

| 阿古朵 | 白起 | 程咬金 | 廉頗 |
| 劉邦 | 蘇烈 | 夏侯惇 | 項羽 |
| 豬八戎 |  |  |  |

**戰士**

| 曹操 | 達摩 | 典韋 | 宮本武藏 |
| 關羽 | 鎧 | 狂鐵 | 花木蘭 |
| 李信 | 劉備 | 露娜 | 老夫子 |
| 呂布 | 馬超 | 蒙恬 | 司空震 |
| 夢奇 | 哪吒 | 盤古 | 夏洛特 |
| 孫策 | 亞瑟 | 楊戩 | 雅典娜 |
| 曜 | 趙雲 | 雲纓 | 鍾無艷 |
唔好同**衛詩**同**李慧詩**搞亂。

**惠施**（**wai6 si1**，約前370年－前310年），尊稱**惠子**，係中國戰國時期嘅一位名家代表人物同埋哲學家。

惠施嘅著作冇流傳到落嚟，因為噉佢嘅哲學思想淨係通過第啲人嘅轉述先畀後人所知。其中最重要嘅係佢嘅老友莊子度提到同佢有啦掕嘅思想。

《魚樂之辯》
------

魚樂之辯，係指莊子同惠施嘅一次辯論。呢次辯論以河中嘅鯈魚係咪好開心，同埋雙方點知條魚係咪開心做主題。

### 原文

>  莊子與惠子遊於濠梁之上。莊子曰：「鰷魚出遊從容，是魚之樂也。」惠子曰：「**子非魚，安知魚之樂？**」莊子曰：「子非我，安知我不知魚之樂？」惠子曰：「我非子，固不知子矣，子固非魚也，子之不知魚之樂，全矣。」莊子曰：「請循其本。子曰汝安知魚樂云者，既已知吾知之而問我，我知之濠上也。」 
> 
> 

### 粵文

莊子同惠子（惠施）嚟到濠水條橋樑上面。莊子話：「鰷魚喺度自由自在噉游緊，呢種就係魚嘅快樂啊！」惠子話：「你唔係魚，你點知條魚係咪開心？」莊子話：「你唔係我，你點知我唔知條魚係咪開心？」惠子話：「我唔係你，本身就唔知道你（知道乜嘢）；而你本身就唔係魚，你唔知道條魚係咪開心係周全嘅（判斷）。」莊子話：「唔該返返去原本嘅問題。你問『你點知條魚係咪開心』呢句話，表示你知道我知道魚係開心嘅之後先問我（知道嘅方法），我（嘅方法）係喺濠水上面（觀察之後）先知道嘅。」

睇埋
--

* 莊子

|  |  |
| --- | --- |
| 權威控制 | 
* WorldCat
* VIAF: 61432329
* LCCN: nr95001255
* ISNI: 0000 0000 6433 7412
* BNF: cb16981728r（資料）
* DILA: A023330

 |

|  |  |
| --- | --- |
|  | 呢篇同中國人相關係楔位文。歡迎幫維基百科擴寫佢。睇 • 論 • 改 • 歷 |
| How to read a taxoboxHow to read a taxobox**藍花楹** |
| --- |
|  |
| 瀕危指標 |
| 易危 (VU) |
| **物種分類** |
| 

|
|  |
|
|
| 界 | 植物界 Plantae |
|
|
|
|
|
| 門 | 被子植物門 Magnoliophyta |
|
|
|
|
|
|
|
| 綱 | 雙子葉植物綱 Magnoliopsida |
|
|
|
|
|
| 目 | 唇形目 Lamiales |
|
|
|
|
|
|
|
|
| 科 | 紫葳科 Bignoniaceae |
|
|
|
|
|
| 屬 | 藍花楹屬 *Jacaranda* |
|
|
|
|
|
|
|
| 種 | **藍花楹 *J. mimosifolia*** |
|

 |
|
| 二元學名 |
| ***Jacaranda mimosifolia***D. Don |
|
|
|
|
|
|
|
|
|
|
|
|
|
|
|

**藍花楹**（粵拼：laam4 faa1 jing4；學名：*Jacaranda mimosifolia*）；第個名係**藍霧樹**（laam4 mou6 syu6）或**巴西紫葳**（baa1 sai1 zi2 wai1）或**紫雲木**（zi2 wan4 muk6）；佢係紫葳科藍花楹屬嘅落葉喬木，原產地喺南美洲嘅加勒比海附近地區。而家喺阿根廷、玻利維亞、巴西同中國嘅廣西、海南、廣東、雲南、福建等地都可以見到佢。呢樖嘢重係一種比較難見到藍色木本花卉植物。

形態
--

呢樖嘢一般喺夏天同秋天開花，喺好多花開嗰時，成樖嘢都係笪比較靚又清新嘅紫藍色。尤其喺熱帶地區，成日都見到開藍花嘅喬木。

適應環境
----

佢鍾意喺暖濕有陽光嘅環境入面生，但唔禁（kam1）凍。

用途
--

藍花楹既可以用嚟做庭院嘅觀景樹，又可以用嚟做木材。

相
-

* 葉葉
* 花花
* 
* 果果
* 莖莖
* 喺美國佛羅尼達州嘅藍花楹喺美國佛羅尼達州嘅藍花楹
* 喺不丹嘅藍花楹喺不丹嘅藍花楹
* 藍花楹嘅木。藍花楹嘅木。

出面網頁
----

* 昆明植物研究所. 〈蓝花楹〉. 《《[[中国高等植物数据库全库]]》》. 中国科学院微生物研究所. 喺2009-02-22搵到.
* 藍花楹 中文百科在線
| How to read a taxoboxHow to read a taxobox**麻竹** |
| --- |
| 喺鄉下入面成日種嘅麻竹喺鄉下入面成日種嘅麻竹 |
|
| **物種分類** |
| 

|
|  |
|
|
| 界 | 植物界 Plantae |
|
|
|
|
|
| 門 | 被子植物門 Magnoliophyta |
|
|
|
|
|
|
|
| 綱 | 單子葉植物綱 Liliopsida |
|
|
|
|
|
| 目 | 禾本目 Poales |
|
|
|
|
|
|
|
|
| 科 | 禾本科 Poaceae |
| 亞科 | 竹亞科 Bambusoideae |
|
|
|
|
| 屬 | 杜竹屬 *Dendrocalamus* |
|
|
|
|
|
|
|
| 種 | **麻竹 *D. latiflorus*** |
|

 |
|
| 二元學名 |
| ***Dendrocalamus latiflorus***  |
|
|
|
|
|
|
|
|
|
|
|
|
|
|
|

**麻竹**（粵拼：maa4 zuk1；學名：*Dendrocalamus latiflorus*）係禾本科杜竹屬嘅常綠竹本喬木，喺中國嘅廣東、廣西、海南、四川、貴州、福建、雲南、香港、臺灣、緬甸地區都搵到。

樣
-

竿高20～25m，直徑15～30cm，梢長兼向下沊或弧形彎曲；每節間長45～60cm，細時披白粉但冇毛，凈喺節入面有條啡絨毛環；邊緣厚1～3cm；竿分枝習性高，每節好多分枝，主枝好多時單一出現。葉深綠，厚革質，似闊圓鏟，羽狀全裂。花屬穗狀花序，長約5mm，闊約4mm，一次生6～8朵；花藥黃綠，熟咗之後識伸到花仔出面，長5～6mm。果屬囊果，似橢圓波形，果皮薄兼淡啡，長8～12mm，粗4～6mm。

用途
--

佢嘅梗成日攞嚟做建築材料、紙、竹編都得，亦可以攞嚟做庭院嘅觀景植物，佢嘅筍可以筍乾或桶筍嚟食。

連出去
---

* 麻竹 認識植物
* 麻竹 Dendrocalamus latiflorus Munro 中国植物志
* 麻竹 中国植物图像库
| How to read a taxoboxHow to read a taxobox**人心果** |
| --- |
| 人心果嘅樹人心果嘅樹 |
|
| **物種分類** |
| 

|
|  |
| 域(Domain): | 真核域(Eukarya) |
|
| 界 | 植物界(Plantae) |
|
|
|
|
| 門(Divisio): | 被子植物門(Magnoliophyta) |
|
|
|
|
|
|
|
|
| 綱 | 雙子葉植物綱(Magnoliopsida) |
|
|
|
|
|
| 目 | 杜鵑花目(Ericales) |
|
|
|
|
|
|
|
|
| 科 | 山欖科(Sapotaceae) |
|
|
|
|
|
| 屬 | *鐵線子屬(Manilkara)* |
|
|
|
|
|
|
|
| 種 | ***人心果(M. zapota)*** |
|

 |
|
| 二元學名 |
| ***Manilkara zapota***(L.) P. Royen |
|
|
|
|
|
|
|
|
|
|
|
|
|
|
|

**人心果**（粵拼：jan4 sam1 gwo2；學名：*Thevetia peruviana*）；第個名係**仁心果**（jan4 sam1 gwo2）；喺臺灣嗰邊嗌**人參果**（jan4 sam1 gwo2）；馬拉話嗰邊嗌**斯古**（si1 gu2；馬來話：**Ciku**）；印尼話嗰邊嗌**沙禾**（saa1 wo4；印尼文：**Sawo**）；越南話嗰邊嗌**紅星果**（hung4 sing1 gwo2；越南文：**Hồng xiêm**）；老撾話嗰邊嗌**剌末**（粵拼：laa1 mut6；老撾文：**ລາມູດ**或**ຣາຣມູດ**）；英文嗰邊嗌「Sapodilla」；佢係山欖科鐵線子屬嘅一樖常綠喬木果樹，原產地喺美洲嘅熱帶地區，而家喺美洲嘅熱帶地區、東亞嘅中國廣東、廣西同港澳、福建、臺灣同雲南、東南亞嘅越南、老撾、馬來西亞同印尼入面都可以搵到佢。

名
-

呢樖嘢嘅果由於生到好似個人嘅心臟嘅樣先至改咗噉嘅名。

形態
--

呢樖嘢嘅樹幹係灰啡色。而葉嘅密度就好密，一般集中生喺樹枝頂。花係白色，識結果。佢啲果用一年時間先至熟，喺未熟嗰陣係青綠色，熟咗之後就變成鏽啡色。

用途
--

呢樖嘢嘅果雖然話可以食，但係必須要熟嗮先至可以食得，因為未熟嘅人心果食落去好似食咗有沙嘅香口膠噉。佢啲樹汁可以用嚟整香口膠，而果重可以入藥，係用嚟清熱解毒嘅。

出面網頁
----

* 人心果 Renxinguo 藥用植物圖像資料庫 (香港浸會大學中醫藥學院) （繁體中文）（英文）
* 人心果 - 海南水果人心果的营养价值及用途 走进海南
**姚潔貞**（英文：**Yiu Kit Ching**，1988年2月20號—）係香港一女子田徑運動員，專門長跑項目。

運動員生涯
-----

2009年12月12號，姚潔貞喺香港舉行嘅2009年東亞運動會女子1500米同埋女子3000米障礙賽攞銅牌。

2013年10月，姚潔貞喺天津舉行嘅2013年東亞運動會女子1500米同埋女子3000米障礙賽分別攞梗頸四，無緣獎牌。

2013年2月24號，姚潔貞喺渣打香港馬拉松女子半馬拉松賽事以1小時20分47秒衝線，連續3年封后。

2014年2月16號，姚潔貞喺渣打香港馬拉松轉戰10公里賽，以36分14秒攞冠軍。

2014年11月21號，姚潔貞喺泰國布吉島舉行嘅2014年亞洲沙灘運動會女子個人6公里越野賽入面，以24分48秒完成，僅次兩位巴林選手攞一面銅牌。

2014年12月14號，喺姚貞結婚之後第二日，佢喺BROOKS香港15公里挑戰賽2014入面以54分07秒攞到全場女子總冠軍，重打破咗佢自己2011年做出嘅56分04秒女子15公里舊香港紀錄。

2015年5月3號，姚潔貞喺布拉格馬拉松以2小時38分42秒打破個人最佳成績，攞到2016年夏季奧林匹克運動會馬拉松賽事嘅參賽資格，係香港首名運動員攞到嗰屆奧運會參賽資格，亦係香港歷來第四位達到奧運標準嘅馬拉松運動員。

2016年8月14號，姚潔貞以2小時36分11秒完成2016年夏季奧林匹克運動會女子馬拉松賽事，創咗個人最佳成績，喺157名選手入面排名第39。

工作
--

姚潔貞2011年喺香港中文大學護理系畢業，本來係註冊護士，但係為咗攞到奧運會參賽資格，喺2014年底放棄護士工作。

屋企
--

陳家豪同姚潔貞畀傳媒叫做「長跑情侶」。2014年，陳家豪悉心準備咗半年，12月13號喺香港迪士尼樂園向姚潔貞求婚，兼喺餐廳入面喺雙方父母、40幾名親友、跑友同學生見證下，即場註冊榮升「長跑夫婦」，結束8年幾嘅愛情長跑。

攷
-

1. 1 2 3  "About Nike - Yiu Kit-Ching". 原著喺2016年12月28號歸檔. 喺2016年8月24號搵到.
2. 1 2  〈姚潔貞運動員 - 4th Asian Beach Games〉. 原著喺2016年10月25號歸檔. 喺2016年8月24號搵到.
3. ↑  Kit-Ching Yiu | Profile | iaaf.org （英文）
4. ↑  HKRun - Yiu Kit Ching Christy - Road Race Personal Best （英文）
5. ↑  "HKAAA-Hong Kong Amateur Athletic Association". 《香港業餘田徑總會》.
6. ↑  〈姚潔貞 陳家豪穿金戴銀賀元宵〉. 《太陽報 (香港)》. 2013年2月25號.
7. ↑  〈姚潔貞揚威渣馬10公里賽〉. 《文匯報》. 2014年2月17號.
8. ↑  〈姚潔貞亞沙運越野添銅牌〉. 《體路 Sportsroad》. 2014年11月21號.
9. ↑  BROOKS香港15公里挑戰賽2014- 姚潔貞破女子15公里香港紀錄 互聯網檔案館嘅歸檔，歸檔日期2015年12月23號，.，香港業餘田徑總會
10. ↑  〈陳家豪炮製神秘求婚 姚潔貞下嫁愛郎即破港績〉. 《體路 Sportsroad》. 2014年12月15號.
11. ↑  〈體壇快訊﹕姚潔貞取奧運資格〉. 《明報》. 2015年5月5號.
12. ↑  〈姚潔貞奧運馬拉松達標〉. 《星島日報》. 2015年5月4號.

出面網頁
----

* 姚潔貞 喺國際田徑總會嘅資料
* Rio 2016 Olympic Games
防止虐待兒童會竹園中心
**防止虐待兒童會**（英文：**Against Child Abuse**，簡稱**ACA**）喺1979年「國際兒童年」（International Year of the Child）成立，係一個致力消除香港各種形式虐待兒童同疏忽照顧兒童事件嘅志願組織。防止虐待兒童會喺1982年成為香港公益金會員福利機構之一。1993年開始獲得政府撥款，成為政府資助嘅社會服務機構之一。

目標同宗旨
-----

* 致力消除香港各種形式虐待兒童同疏忽照顧兒童事件。
* 建立、維持同支援專業服務，以幫助受虐待或被疏忽照顧嘅兒童。
* 提高香港公眾人士對於防止虐待兒童問題嘅認識。
* 進行各種合理同合法活動，期望達到以上目標。

服務
--

### 熱線電話

公眾利用熱線舉報懷疑兒童受虐或被疏忽照顧嘅事件。社工接報會進行調查，確定事件嘅真實性同評估有關兒童可能受虐嘅危機或受虐嘅嚴重性，從而向兒童同佢嘅屋企人提供專業嘅輔助。 

### 個案服務

社工處理個案進行調查同採取適當嘅行動，例如：輔導、家訪、同工會談等。 

### 小組工作

各個小組為受虐兒童父母同屋企人提供機會，探討溝通嘅方式、發展個人嘅才能同潛質等。 

### 其他

提供諮詢服務、進行宣傳、主辦講座、研討會等。拓展義工服務，為社工學生同義工提供訓練。透過大眾傳播媒介同大型活動，倡導社會人士重視保護兒童。

組織架構
----

顧問
* 周梁淑怡議員
* 賈施雅先生（Mr Arthur Garcia）
* 黃金鴻博士
* 李東海博士
* 麥列菲菲教授
* 馬登夫人（Mrs Anne Marden）
* 蘭德夫人（Mrs Nancy Rhind）
* 譚惠珠女士
* 楊傳亮先生

義務法律顧問
* 梁烈安律師

義務核數師
* 楊錫禹會計師樓

義務建築及工程顧問
* 何顯毅先生

義務建築師事務所顧問（澳門防止虐待兒童會工程）
* 何淑珍女士

義務兒童精神科顧問
* 黎以菁醫生

執行委員會成員
* 葉麗嫦醫生（主席）
* 林陳蘭德博士（副主席）
* 伍金銘先生（義務司庫）
* 陳婉燕女士（義務秘書）
* 簡倩如女士
* 周鎮邦醫生
* 何定邦醫生
* 詹德慶先生
* 李文玉清博士
* 林滿馨律師
* 張志雄醫生
* 何愛珠女士（總幹事）

事件
--

* 臨臨案

出面網頁
----

* 防止虐待兒童會
* 防止虐待兒童會嘅Facebook頁

參考
--

1. ↑  〈&#91;[蘋果日報]]：學者促林鄭獨立查臨臨案〉. 原著喺2019年10月6號歸檔. 喺2018年3月20號搵到.
**四呼**（粵拼：sei3 fu1）係中文音韻學嘅術語。喺音韻學，從明代以降，基於韻母（呢個韻母包埋韻腹同韻尾）嘅韻頭同韻腹嘅口形，將韻母分爲四類：開口呼、合口呼、齊齒呼、撮口呼。

概要
--

四呼由來自宋代以降後期中古音嘅韻類分類，亦即等呼。喺等呼，以嘴脣係咪圓分成兩個大類：開口呼同合口呼。然後再根據主元音嘅位置再細分爲四等，加埋四個等嘅開合總共八個類。

明代試行新嘅分類，創出新嘅呼。清代，喺潘耒（中文：潘耒）嘅《類音》度總結出四呼，而家嘅中文學仲用緊。

四呼
--

**開口呼**（hoi1 hau2 fu1）係指唔接韻頭嘅韻母，亦即唔係[i]、[u]、[y]打頭嘅韻母。喺粵語，a、aa、e、o、oe、eo屬於開口呼（連埋-i、-u、-m、-n、-ng、-p、-t、-k韻尾）。例字：亞、挨、交、岩、晏、罌、鴨、押、呃、矮、嘔、暗、銀、鶯、合、兀、扼、誒、鏡、夾、劇、柯、愛、奧、安、江、喝、各、靴、向、卻、最、進、卒。

**齊齒呼**（cai4 ci2 fu1）係指韻頭係[i]嘅韻母，亦即用i/j打頭嘅韻母。喺粵語，i屬於齊齒呼（連埋-u、-m、-n、-ng、-p、-t、-k韻尾），用聲母j打頭嘅字亦係齊齒呼。例字：以、要、豔、延、應、頁、熱、亦、也、曳、夜、喲、陽、叡。

**合口呼**（hap6 hau2 fu1）係指韻頭係[u]嘅韻母，亦即用u/w打頭嘅韻母。喺粵語，u屬於合口呼（連埋-i、-n、-ng、-t、-k韻尾），用聲母w打頭嘅字亦係合口呼。例字：烏、會、換、紅、活、屋、話、爲、搲、和。

**撮口呼**（撮讀咄，cyut3 hau2 fu1）係指韻頭係[y]嘅韻母，亦即用yu打頭嘅韻母。喺粵語，jyu/yu屬於撮口呼（連埋-n、-t韻尾）。例字：喻、縣、月。

另外，粵語嘅鼻音獨立韻m、ng唔屬於四呼範疇。呢兩個其實都仲係聲母，但屬於同零聲母相對嘅零韻母，亦即係空韻嘅情況。

其中，呢四呼嘅分法係分別按開合、洪細而分成四類，開口呼同齊齒呼係開口，合口呼同撮口呼係合口，開口呼同合口呼係洪音，齊齒呼同撮口呼係細音。下面份表顯示佢哋嘅關係。

|  | 洪音 | 細音 |
| --- | --- | --- |
| 開口 | 開口呼 | 齊齒呼 |
| 合口 | 合口呼 | 撮口呼 |

四呼接聲母時，會因爲聲母類別而有所揀擇。喺接脣音聲母時（包括重脣、輕脣），唔會有開合之分，亦即只有開口或合口韻母，無論粵語定普通話，開合口喺脣音聲母都唔構成對立。

喺日文漢字讀音亦有類似中文洪細嘅講法：開口呼、合口呼（洪音）叫做「直音」，齊齒呼同撮口呼（細音）叫做「拗音」。

睇埋
--

* 等呼
* 介音
**侯賽因**（羅馬化阿拉伯文：*Hussein*，1994年6月28號—），全名**侯賽因·賓·阿卜杜拉·賓·侯賽因·賓·塔利拉**（羅馬化阿拉伯文：*Hussein bin Abdullah bin Hussein bin Talal*），係現任約旦王儲，國王阿卜杜拉二世同拉尼亞王后大仔。

簡歷
--

1994年6月28號，侯賽因響約旦首都安曼出世，係王子阿卜杜拉同拉尼亞共同嘅大仔。當時，老豆阿卜杜拉只係一個王子，而阿媽拉尼亞只不過同老公結婚一年。跟據族譜，佢係哈希姆王朝成員，亦係穆罕默德第42代女系後人。

而「侯賽因」呢個名，由阿爺侯賽因一世改嘅。

佢響Choueifat國際學校開始返小學，之後升讀安曼國際學院，最後響2012年畢業於米底巴國王學院（呢間學校由佢老豆阿卜杜拉成立，而佢本人又係個間學校第一代畢業生）。中學畢業之後，佢到美國佐治城大學嘅Edmund A. Walsh School of Foreign Service讀國際歷史，2016年畢業之後又到英國桑赫斯特皇家軍事學院留學，一年後畢業。

依家佢隸屬約旦皇家陸軍，銜頭係「中尉」。

### 王儲、外交

2019年，王儲侯賽因同日本首相安倍晉三
侯賽因個老豆阿卜杜拉，雖然係侯賽因一世國王大仔，但本身係冇可能繼位；因為阿拉伯世界有個傳統叫「兄終弟及」，即大佬死咗王位由細佬繼承，加上當時約旦政局唔夠穩定，所以侯賽因一世一早就立咗細佬哈桑·賓·塔利拉做王儲。不過，侯賽因一世響臨死前，決定改立大仔做王位繼承人，所以阿卜杜拉最終響1999年2月7號登基做國王。

阿卜杜拉響登基之後，曾經立細佬哈姆扎·賓·侯賽因做王儲。但響2004年，阿卜杜拉取消哈姆扎嘅一切銜頭。由於跟返約旦憲法，當國家未有王儲嗰陣，國王嘅大仔就係王位繼承人，所以侯賽因響嗰時開始就係實際上嘅王儲。最終去到2009年7月2號，侯賽因正式畀老豆冊立做「約旦王儲」。

侯賽因第一次代表王室出席公開活動係2010年6月，代表父王出席阿拉伯起義紀念活動。身為王儲嘅佢，多次響父王唔響國家嗰陣做攝政王。

2015年4月23號，當時只有20歲嘅佢，成為有史以嚟最後生嘅聯合國安理會會議主席。會議期間，佢主持咗一場有關「點樣阻止後生仔加入極端主義組織」嘅會議。

2017年5月，佢響世界經濟論壇上發表歡迎辭。同年佢又響聯合國大會上發表演講。

個人生活
----

王儲響Instagram已經有超過三百萬Fans。從佢響IG發嘅相，可以睇得出佢中意睇書同埋運動（主要係足球同埋籃球）。

榮譽
--

* 約旦 約旦之星勳章（英文：Order of the Star of Jordan）騎士 (Knight of the Order of the Star of Jordan)

* 巴林 一等哈馬德國王文藝復興勳章（英文：King Hamad Order of the Renaissance） (First Class of the King Hamad Order of the Renaissance)
* 挪威 聖奧拉夫騎士大十字勳章 (Knight Grand Cross of the Order of St. Olav)

攷
-

1. ↑  Encyclopaedia Britannica, inc (2010). *The New Encyclopaedia Britannica*. Internet Archive. Chicago : Encyclopaedia Britannica, Inc. ISBN 978-1-59339-837-8.
2. 1 2  "Jordan crown prince loses title" (英國英文). 2004-11-29. 喺2022-04-04搵到.
3. ↑  "Jordan's king names son, 15, as crown prince". *Reuters* (英文). 2009-07-02. 喺2022-04-04搵到.
4. ↑  "Crown Prince joins Army Day celebration". *Ammon News*. 喺2022-04-04搵到.
5. 1 2 3  "Jordan's young crown prince makes global debut in UN speech - ABC News". *web.archive.org*. 2017-09-24. 歸檔時間2017-09-24. 喺2022-04-04搵到.`{{cite web}}`: CS1 maint: bot: original URL status unknown (link)
6. ↑  "Security Council unanimously adopts Jordan-proposed resolution on youth". *Jordan Times* (英文). 2015-12-09. 喺2022-04-04搵到.
7. ↑  HK, Harper's BAZAAR. 〈這位人氣皇室憑甚麼擁有 280 萬 IG 粉絲？年輕約旦海珊王子懂外交、私下愛下廚，是絕世好男人！〉. *www.harpersbazaar.com.hk* (英文). 喺2022-04-07搵到.

| * 睇
* 傾
* 改
現任法定繼承人 |
| --- |
| 非洲 | 
* 斯威士蘭 （N/A）
* 萊索托 萊羅托利·塞伊索
* 摩洛哥 穆萊·哈桑

 |
| 美洲 | 
* 安提瓜巴布達 巴哈馬 伯利茲 加拿大 格林納達 牙買加 聖傑氏尼維斯 聖盧西亞 聖文森特格林納丁斯 威廉

 |
| 亞洲 | 
* 巴林 薩勒曼
* 不丹 吉格梅·納姆耶爾·旺楚克
* 汶萊 穆赫塔迪·比拉
* 柬埔寨 N/A（由皇位委員會選出）
* 日本 文仁
* 約旦 侯賽因
* 科威特 米沙爾·艾哈邁德
* 馬來西亞 納茲林慕依祖丁沙 / 易卜拉欣·伊斯邁 （統治者會議侯選人）
* 阿曼 齊亞贊·賓·海賽姆
* 卡塔爾 阿卜杜拉·賓·哈馬德·賓·哈利法 （事實上）
* 沙特阿拉伯 穆罕默德·賓·薩勒曼
* 泰國 提邦功（假定）
* 阿拉伯聯合酋長國 穆罕默德·賓·扎耶德（事實上）

 |
| 歐洲 | 
* 安道爾 N/A（分別由法國公民投票同埋教宗而選出）
* 比利時 伊利沙伯
* 丹麥 費特力
* 列支敦士登 阿洛伊斯（攝政）
* 盧森堡 基曉慕
* 摩納哥 積基斯
* 荷蘭 嘉芙蓮娜-艾瑪利亞
* 挪威 哈康
* 西班牙 莉安諾（假定）
* 瑞典 維多利亞
* 英國 威廉
* 梵蒂岡 N/A（由教宗選舉選出）

 |
| 大洋洲 | 
* 澳洲 紐西蘭 巴布亞新畿內亞 所羅門群島 圖瓦盧 威廉
* 湯加 圖普托阿·烏庫卡拉拉

 |
| 
* 睇埋: 現任主權君主一覽

 |
偷天情緣 DVD，由哥倫比亞電影公司發行。
《**偷天情緣**》（Groundhog Day）係美國哥倫比亞公司喺1993年出品嘅英語電影之一，屬於奇幻式嘅愛情喜劇。

電影資料
----

### 制作

出品機構：

* 哥倫比亞電影公司 (Columbia Pictures / Tristar Pictures)

導演：Harold Ramis

編劇：Danny Rubin

主演：標．梅利（Bill Murray）、安迪．麥杜維（Andie Macdowell）、基斯．伊利渥（Chris Elliott）……等。

### 簡介

劇情講述一個乞人憎嘅電視天氣報導員，因一次去到第二個地方採訪時發生嘅奇遇，令到佢嘅人生觀點從此完全改變。

### 劇情大綱

有一個叫做菲爾（Phil）嘅電視天氣報導員，佢為人自私自大，成日覺得自己懷才不遇，而且又口不擇言，所以佢身邊嘅人都覺得佢好乞人憎。

有一次佢被派去賓夕凡尼亞州（Pennsylvania）嘅一個小鎮普蘇塔尼（Punxsutawney）採訪土撥鼠節；呢個鎮有個習俗，就係每年二月二日冬天就嚟過嘅時候，鎮民都會喺呢日聚集埋一齊，睇吓一隻又係叫做菲爾（Phil）嘅土撥鼠會唔會出嚟「講嘢」，如果佢會叫，即係冬天好快過去，而春暖將會降臨，相反如果佢唔叫，即係冷天可能重會持續一段時間。報導員菲爾聯同美麗女導演麗塔（Rita）同埋攝影師拉利（Larry）三個人一齊嚟到呢個小鎮，喺菲爾下塌一間旅館之後，佢嘅奇幻旅程就正式開始。

第二日，即係二月二日土撥鼠節嘅正日。呢一朝早，菲爾床頭嘅收音機鬧鐘準時六點響起，輕鬆嘅民謠帶住菲爾去梳洗換衫，然後開始一日嘅工作；當菲爾同女導演三人做晒嘢之後就諗住走，點知因為天氣報告話外圍天氣開始變壞，離開普蘇塔尼嘅路已經俾大雪封咗，於是菲爾就被迫要留多一晚。到第二朝瞓醒，個鬧鐘搭正六點響起，而收音機裏面亦響起同一首民謠，菲爾發現電台主持講嘅嘢同前一日一樣，佢以為電台播返前一日嘅錄音帶，不過佢都覺得奇怪，於是伸個頭望出窗口，見到又有人流向住土撥鼠節嘅會場進發。佢出門口之後，所遇到嘅人同埋事都曾經發生過，土撥鼠節個會場又係有好多人；菲爾見到女導演同攝影師，點知佢哋又係講返同一樣嘅開場白，菲爾喺報導緊嘅時候越諗越亂，於是劈低支咪走咗……自此之後，菲爾週而復始咁過住同一日，一到六點就紥醒，一樣都係土撥鼠節，而佢跟本唔知點先可以脫離。有一個土撥鼠節，菲爾終於發咗癲，於是諗盡方法尋死，但係佢呢頭死，嗰頭紥醒又係朝頭早六點鬧鐘響起嘅時候，又係播住同一首民謠，又係土撥鼠節。

期間菲爾有啲鍾意美麗女導演麗塔，於是發奇想，想喺一日之內令女導演對自己改觀，搵機會同佢上床；喺每一日都係同一日嘅情形之下，菲爾利用無限嘅時間一啲啲咁去了解麗塔，但係始終都冇辦法取得麗塔嘅完全信任，就算有一次麗塔俾菲爾說服陪佢喺間房度等天光，到第二朝床上一樣剩返菲爾一個，一樣係回復返土撥鼠節。最後菲爾明白到，與其冇方法要人鍾意自己，不如令自己嘅每一個同一日都過得充實同埋有意義，等到萬一可以脫離框框會有個新嘅未來，於是佢利用無限嘅時間去學咗好多唔同嘅手藝同自己增值，同埋因為佢已經好熟咁知道每日喺邊度會有咩事發生，佢亦會積極咁週圍去幫嗰啲要人幫嘅人；不過當中都有個小遺憾，就係佢唔可以阻止其他人生命嘅終結。

喺某一個土撥鼠節，菲爾感動人心嘅現場報導，令到在場所有專注聽佢講嘢嘅人都大拍手掌；而喺呢日嘅夜晚，麗塔去到鎮上開早春慶祝會嘅社區會堂，只見到菲爾喺舞檯度彈住一手輕快兼且熟練嘅鋼琴，之後人人都爭住向佢打招呼，成為咗席上最閃耀嘅人；原來一日嚟佢幫過幾個女人架車換呔，所以幾個女人都走埋嚟多謝佢；佢幫過一個食嘢啃親嘅肥佬吐返粒核出嚟，於是兩公婆又走嚟多謝佢；佢鼓勵咗一對心大心細想結婚但又唔放心嘅情人，於是呢對準新人又嚟多謝佢……。到到慶祝會嘅壓軸環節，就係由鎮上面嘅女人出錢競投王老五共度良宵嘅慈善項目，菲爾一上檯就個個爭住開價要投佢，而麗塔唔知點解之下就傾盡成副身家競投，終於俾佢投到菲爾。

兩個人離開咗社區會堂，菲爾用好紳士嘅態度去對待麗塔，陪佢傾計，重喺條街度整咗個好靚嘅冰雕頭像送畀佢，令到麗塔大為感動，重接受咗菲爾嘅示愛，不過菲爾只係發乎情止乎禮，冇再進一步向麗塔要求；當晚麗塔去到菲爾嘅宿舍，兩個人喺張床度傾傾吓大家就瞓著咗……

六點鐘，收音機鬧鐘又再響起，菲爾慢慢掰開雙眼，心諗又要預備土撥鼠節嘅一日，點知一隻懶洋洋嘅手打橫撳熄咗個鬧鐘，菲爾唔敢相信自己眼睛，但係呢隻手已經暖暖咁抱住菲爾，手嘅主人就係麗塔；菲爾彈起身伸個頭望出窗，見到出面陽光襯住一片白濛濛嘅雪地，街上面亦靜英英咁冇晒湧去睇熱鬧嘅人……菲爾已經跳出時間嘅循環，土撥鼠節終於過去！

菲爾嘅人生觀完全改變，而有情人亦都終成眷屬。

### 主要出場人物同埋演出者

* 菲爾：標．梅利（Bill Murray）
* 女導演麗塔：安迪．麥杜維（Andie Macdowell）
* 攝影師：基斯．伊利渥（Chris Elliott）
**李世隆**（**Dragon Li**），香港親中陣營政治人物，民建聯成員，2016至2019年葵青區議員（石蔭選區），現任環境及生態局局長政治助理（繼承區詠芷）。

從政經歷
----

佢喺2015年香港區議會選舉擊敗咗民主黨嘅尹兆堅，成為區議員。但喺2019年，親中派因為力撐逃犯條例修訂草案而選情大受打擊，屬親中派民建聯嘅李世隆亦被捲土重來嘅泛民主派尹兆堅以4,890票擊敗，而李世隆自己就得到3,730票。

佢喺2016年第6屆香港立法會選舉入面，排喺陳恒鑌、郭芙蓉名單入面嘅第三名。

爭議
--

### 2015年區選抹黑、種票、舞弊疑雲

喺2015年香港區議會選舉，多個選區，包括李世隆贏咗嘅石蔭選區都出現咗一啲種票舞弊疑雲。例如，落敗咗嘅尹兆堅就曾經話，呢一區選舉出現選舉舞弊、非法行為、大規模種票嫌疑、選民人數無故激增，導致佢以53票敗選。尹兆堅又話，李世隆喺選舉期間違反房署規定喺區內派發抹黑單張，但房署坐視不理；加上民建聯同工聯會成員喺選舉期間誹謗佢。

### 涉嫌違反私隱條例

喺2017年11月，多個媒體報道，李世隆向居民發放問卷，要求佢哋填寫個人資料先可以換取月曆，又話呢啲資料會用作日後聯絡之用，結果被投訴。嗰啲有關嘅單張又以「石蔭邨／石蔭東邨屋邨管理諮詢委員會委員」身份發出，表達非常含糊，做法被質疑誤導居民，令居民誤以為單張係房屋署或者邨管會發出嘅問卷調查。個人資料私隱專員公署回應嘅時候話，質疑事件或已經違反私隱條例。最終李世隆需要已將收回嘅問卷銷毀。

參考
--

1. ↑  香港01, 立法會選舉2020專頁 |. 〈李世隆 | 候選人資料〉. 《立法會選舉2020專頁 | 香港01》 (繁體中文). 喺2021-05-10搵到.
2. ↑  〈【光復區會●新界結果】何君堯「已完」 樂翠街坊開香檳 ｜ 蘋果日報〉. 《Apple Daily 蘋果日報》 (香港中文). 原著喺2021-05-10歸檔. 喺2021-05-10搵到.
3. ↑  〈【區選光復香港●葵青】尹兆堅石蔭復仇撼民建聯 冀重奪民主派橋頭堡 ｜ 蘋果日報〉. 《Apple Daily 蘋果日報》 (香港中文). 原著喺2021-05-10歸檔. 喺2021-05-10搵到.
4. ↑  〈【區選】民主黨三敗選人擬提選舉呈請 ｜ 蘋果日報〉. 《Apple Daily 蘋果日報》 (香港中文). 原著喺2021-05-10歸檔. 喺2021-05-10搵到.
5. ↑  〈民建聯區議員送月曆收集居民資料 私隱公署批涉違例叫停 | 立場報道 | 立場新聞〉. 《立場新聞 Stand News》 (英文). 原著喺2021-05-10歸檔. 喺2021-05-10搵到.
6. ↑  魯嘉裕 (2017-11-30). 〈民建聯區議員派問卷收個人資料 私隱署指違例 活動叫停問卷銷毀〉. 《香港01》 (香港中文). 喺2021-05-10搵到.
呢篇文講日本品牌。搵緊其他似名嘅嘢嘅話，請睇〈**無印良品 (搞清楚)‎**〉。
無印良品撈稿
**無印良品**（日文：無印良品／むじるしりょうひん*Mujirushi Ryouhin*），係由**株式會社良品計劃**（日文：株式會社良品計畫）註冊經營嘅日本品牌，名嘅意思係「冇名嘅優良商品」。產品類別廣泛，主要以日常用品為主，例如服飾、文具、食品、廚具等 。產品注重純樸、簡潔、環保、以人為本產品品質理念；另有房屋建築、花店、咖啡店多方面發展開拓。

簡介
--

無印良品誕生喺1980年。創立初期，全面檢視商品嘅生產流程，唔添加多餘裝飾，提供機能實用而且價格合理嘅商品。基於「嚴選素材」、「檢討製程」、「簡化包裝」三大原則重新審視商品價值。例如，省略咗紙漿漂白嘅流程之後，紙張顏色變成淡米色。無印良品將佢哋用喺包裝材料同標籤等用途。無印良品從此打造咗一個極其簡單而且新穎嘅商品系列。同市場上出售嘅其他品牌商品形成鮮明對比，影響咗日本以至全世界，喺引起共鳴嘅同時亦得到廣大嘅消費者認同。

無印良品商品嘅特性係簡約同素樸。盡佢可能嘅合理化生產流程所生產嘅產品，雖然相當簡單，不過又唔係最細限度主義嘅型態。

無印良品全球店鋪數量目前已經超過700間，商品種類高達7000幾種，遍及服飾配件、生活雜貨、音響、食品以至美妝保養文具各層面嘅生活領域。

爭議
--

### 新疆棉風波

新疆維吾爾族人受到中共嘅大清洗，受到迫害、強迫勞動、宗教歧視等議題，喺2014年起開始受到關注。而喺2021年3月，多個國際品牌發表聲明批評中國強迫新疆維吾爾族人勞動，因此唔再用新疆棉花。事件引起全球唔少關注，但無印良品中國總部就回應中共官媒《環球時報》，話自己並無抵制新疆棉，而且一直有用，結果第二日公司股價急跌，一日內蒸發229億日圓。

參考
--

1. ↑  〈中國無印良品昨稱仍用新疆棉 母公司今改口：嚴正關切當地人權問題 | 國際〉. 《新頭殼 Newtalk》 (中文). 2021-03-26. 喺2021-03-28搵到.
2. ↑  〈【新疆棉風波】無印良品總公司今改聲明 股價一天內蒸發229億日圓〉. 《鏡週刊 Mirror Media》 (繁體中文). 2021-03-26. 喺2021-03-28搵到.

出面網頁
----

* 株式会社 良品計画
* Choose your country or region | MUJI 無印良品
* 無印良品(日本)（日文）
	+ 無印良品(日本)嘅Twitter
	+ 無印良品(日本)嘅Facebook頁
	+ YouTube上面嘅無印良品(日本)嘅頻道
	+ 無印良品(日本)嘅Instagram頁
* 無印良品(香港)
	+ 無印良品(香港)嘅Facebook頁
	+ 無印良品(香港)嘅Instagram頁
* 無印良品(台灣)
	+ 無印良品(台灣)嘅Facebook頁
	+ 無印良品(台灣)嘅Instagram頁
	+ 台灣無印良品股份有限公司—台灣公司資料
* 無印良品(中國)
**比百美擦得甩原子筆**（**Erasermate**，喺歐洲、巴西叫做**Replay**）係1979年吉列（中文：吉列公司）旗下比百美（英文：Paper Mate）推出嘅原子筆。

Three erasable pens in their cases.3枝未拆包裝嘅擦得甩原子筆TW（EraserMate TW）。由左至右分別係藍色墨水嘅TW200、黑色墨水嘅TW400，同埋黑色墨水嘅TW200。
第一代嘅擦得甩原子筆係可以換芯嘅，並且配有一粒可替換嘅擦膠。之後嘅第二代（Erasermate 2）就變成即棄式，外觀普通擦唔甩嘅Write Bros stick pen原子筆好似樣，不過粗少少，筆蓋頂部亦加咗粒黑色擦膠。擦膠大約闊5mm、長10mm，同一般HB鉛筆大細相若；擦膠雖然可以抆出嚟，但係要替換就唔係咁易。擦得甩原子筆有藍色、黑色、紅色三種墨水，而筆桿會用上同墨水相應嘅顏色。

1979年至1980年，比百美推出咗兩種旋轉伸縮式嘅擦得甩原子筆：TW200同TW400，分別賣7.50同9.50美金。

擦得甩原子筆嘅墨水用咗十幾年時間研發，含有生膠（英文：Rubber cement），比一般原子筆墨水濃，故此墨水係加咗壓，確保能夠持續出墨，無咁易斷墨；亦都因為加壓墨水，同普通原子筆唔同，擦得甩原子筆可以垂直、上下倒轉咁書寫。

參考
--

1. ↑  Papermate official site.
2. ↑  "About Us: History".
3. ↑  Mucha, Peter (1999-02-01). "The secret to erasable ink". *坦帕灣時報（中文：坦帕灣時報）*. United States. 喺2023-05-21搵到.
4. ↑  "Paper Mate EraserMate Erasable Pens, Medium Point (1.0mm) | Papermate". *Papermate*. 喺2023-05-21搵到.`{{cite web}}`: CS1 maint: url-status (link)
| How to read a taxoboxHow to read a taxobox**神仙蠟燭** |
| --- |
|  |
|
| **物種分類** |
| 

|
|  |
|
|
| 界 | 植物界 Plantae |
|
|
|
|
|
| 門 | 被子植物門 Magnoliophyta |
|
|
|
|
|
|
|
| 綱 | 雙子葉植物綱 Magnoliopsida |
|
|
|
|
|
| 目 | 龍膽目 Gentianales |
|
|
|
|
|
|
|
|
| 科 | 夾竹桃科 Apocynaceae |
|
|
|
|
|
| 屬 | 倒吊筆屬 *Wrightia* |
|
|
|
|
|
|
|
| 種 | **神仙蠟燭 *W. pubescens*** |
|

 |
|
| 二元學名 |
| ***Wrightia pubescens***R. Br. |
|
|
|
|
|
|
|
|
|
|
|
|
|
|
|

**神仙蠟燭**（粵拼：san4 sin1 laap6 zuk1；學名：*Wrightia pubescens*），又嗌**倒吊筆**（dou3 diu3 bat1）、**細姑木**（sai3 gu1 muk6）、**九龍木**（gau2 lung4 muk6）、茂名地區又嗌**豬松木**（zyu1 cung4 muk6）或**枝桐木**（zi1 tung4 muk6）、湛江廉江地區又嗌**屐木**（kek6 muk6）、雷州地區又嗌**常子**（soeng4 zi2），係夾竹桃科倒吊筆屬嘅常綠喬木，喺越南、印尼、澳洲、印度、菲律賓、柬埔寨、泰國、馬來西亞同中國貴州、廣東、雲南、廣西等地嘅海拔300米地區、低海拔熱帶雨林、乾燥疏林或山麓疏林入面都可以搵到。

用途
--

植株可以做庭院觀景用樹，梗同枝可以做木材同鉛筆桿、雕刻印章、樂器，纖維可以整紙同人造棉。

### 藥用

佢嘅根同葉可以做藥，主要功效係：

| 部位 | 功效 |
| --- | --- |
| 根 | 祛風利濕，化痰散結。 |
| 葉 | 祛風解表 |

連出去
---

* 倒吊笔 中醫世家
* 倒吊笔 Wrightia pubescens R. Br. FRPS
* 倒吊笔 泉州市教育科学研究所
《**神奇嘅數字：7±2**》（英文：**The Magical Number Seven, Plus or Minus Two**）係一篇出名嘅 1956 年認知心理學學術文，係心理學上俾人引用得最多嘅文之一。

根據呢篇文，短期記憶能夠儲起大約 7（±2）件「物件」，而打後嘅研究者又有作出低啲嘅估計，估短期記憶能夠儲住 4 到 5 件物件，不過呢個數字可以用分塊（chunking）嘅方法提升－舉例說明，一個人嘗試記住一個 8 個位嘅電話號碼 2600 5600，佢可以將段數字分做兩橛分別 4 個位長而且各自有意義嘅數字串（**2600** 同 **5600**），令到佢個短期記憶由本嚟要記 8 件物件變成記 2 件。而電話號碼嘅設計亦都有運用呢條原則：世界各地嘅電話號碼好多時會將一段號碼分割做幾橛。

攷
-

1. 1 2  Miller, G.A. (March 1956). "The magical number seven plus or minus two: some limits on our capacity for processing information". *Psychol Rev*. 63 (2): 81-97.
2. ↑  Cowan, N (February 2001). "The magical number 4 in short-term memory: a reconsideration of mental storage capacity 互聯網檔案館嘅歸檔，歸檔日期2018年4月13號，." (PDF). *Behav Brain Sci*. 24 (1): 87–114, discussion 114–85.

|  |  |
| --- | --- |
| Stub icon | 呢篇同心理學相關嘅文係楔位文。歡迎幫維基百科擴寫佢。睇 • 論 • 改 • 歷 |
**陳美茵**（英文：**Audrey Chan**，1989年4月24號—）係香港前電視新聞主播，新聞平台Journesis創辦人。

簡歷
--

陳美茵先後喺大埔嘅迦密柏雨中學同埋香港樹仁大學新聞及傳播學系畢業，2011年6月到無綫新聞擔任實習記者，之後留任做埋港聞記者，去到2012年7月轉做互動新聞台新聞主播。

2014年11月頭辭職，及後加入now TV擔任主播/記者。

2016年中「裸辭」離開now TV，全心同做過對沖基金分析員嘅男朋友Joey創辦Journesis新聞平台網站，2016年8月1號正式推出。

2020年10月頭開始同曾美華主持《9點半蘋果新聞報道》。

節目
--

陳美茵除咗報道新聞外，亦負責《即時天氣》、《時事通識》、《週五搜記》、《週末闖蕩》及《週末主播室》等環節。

電影
--

陳美茵2018年客串電影《翠絲》嘅新聞女主播。

參考
--

1. ↑  李華華 (2016年8月1號). 〈中環在線：前主播陳美茵搞新聞平台〉. 《蘋果日報 (香港)》. 香港. 原著喺2016年8月5號歸檔. 喺2016年8月11號搵到.
2. ↑  〈9點半蘋果新聞報道啟播︱今晚9:30 曾美華為你報新聞！〉. 蘋果日報. 2020年10月5號. 原先內容歸檔喺2020年10月10號. 喺2020年10月4號搵到.

出面網頁
----

* Journesis：每個人的專屬媒體



|  |  |
| --- | --- |
|  | 呢篇同香港人相關係楔位文。歡迎幫維基百科擴寫佢。睇 • 論 • 改 • 歷 |
**陳繁昌**，JP（Tony F Chan）係香港數學家，做過美國國家科學基金會助理會長（2006年至2009年），主管數學同埋自然科學部，包括天文、物理、化學、數學、材料科學等活動，亦做過洛杉磯加州大學自然科學學院院長（2001年至2006年）同埋香港科技大學校長（2009年至2018年）。

生平
--

陳繁昌喺香港出世，細個住喺筲箕灣阿公岩木屋區。中學喺慈幼英文中學讀書，會考攞到1A2B成績（22分），去皇仁書院讀預科，佢被香港大學醫學院取錄，不過佢放棄咗呢個學位去美國留學讀到博士畢業。

陳繁昌喺數學、計算機科學同工程學比較叻。佢係美國加州理工學院考到理學士同埋理學碩士（全部都係工程學）學位，後來喺史丹福大學拎到哲學博士（計算機科學）學位。之後，佢喺加州理工大學做應用數學研究員，再喺耶魯大學教計算機科學。1986年，佢擔任洛杉磯加州大學數學系教授。1997年被升為數學系主任，亦同時喺計算機科學學系同埋生物工程學系擔任榮譽聯合教席。

陳繁昌成功令美國國家科學基金在洛杉磯加州大學成立國家純數及應用數學研究所，以結合數學科學同埋一般科學及工程學科嚟做研究，並喺2000年至2001年間做呢個研究所嘅主任。

2001年7月至2006年6月，佢做過美國洛杉磯加州大學自然科學學院院長，佢轄下有超過200位教研人員、700位研究生、700位主修本科生，每年管理嘅研究經費大約係5.5億港元。

陳繁昌研究範疇廣泛，包括數學造影處理及計算機視像、大規模整合物理設計（VLSI physical design optimization），以及運算大腦製圖（computational brain mapping）。佢被推薦嘅學術論文超過200份，係世界上最常被引述嘅數學家之一。佢指導過35位博士生同埋25位博士後研究員。

佢喺2006年至2009年期間，做過美國國家科學基金委員會助理會長，掌管數學同埋自然科學部。佢負責統籌名物管理部門嘅科研經費，範圍涵蓋天文、物理、化學、數學、材料科學同埋跨學科活動。

2009年3月，科大校董會一致通過由陳繁昌接替朱經武做科大校長，9月正式上任，任期係5年，帶領科大過渡「三改四」學制，佢喺2013年獲續任校長職位，執掌科大至到2019年。

陳繁昌係美國工業及應用數學學會院士、美國國家工程院院士、美國電機電子工程師學會院士、美國科學促進會院士、美國數學學會會員同埋香港工程科學院院士。佢亦係好多個數學同埋運算學期刊嘅編輯委員會成員；包括《工業及應用數學學會評論》、《工業及應用數學學會科學運算學學報》同埋《亞洲數學學報》。佢都係德國《Numerische Mathematik學報》嘅三位總編輯之一。佢參與寫建議書，成功倡議成立《工業及應用數學學會造像科學學報》，重成為創刊編輯委員會成員，直至2012年。

佢亦都係沙地阿拉伯阿卜杜拉國王科技大學（KAUST）董事會成員、韓國科學技術院（KAIST）校長諮詢委員會委員、奧地利維也納大學科學顧問委員會委員、上海交通大學世界大學學術排名（ARWU）國際顧問委員會委員、俄羅斯Skolkovo Institute of Science and Technology (Skoltech)董事會成員、日本RIKEN Advisory Council（RAC）顧問委員會委員同埋美國百人會會員。佢又係港科院創院院士、香港科學會主席、香港工程科學院院士同埋香港特別行政區政府創新同科技諮詢委員會委員。陳繁昌喺2012至2013年間，擔任過邵逸夫獎遴選委員會委員。佢係巴西里約熱內盧國際數學家大會2018（ICM 2018）奈望林納獎（Nevanlinna Prize）評審委員會主席。佢喺2015年獲英國思克萊德大學頒授榮譽博士學位。

參考
--

1. ↑  〈陳繁昌簡歷〉. 2009-03-30. 原著喺2015-09-02歸檔. 喺2009-03-30搵到.
2. ↑  【有片‧多圖】皇仁校史館首次開放　展出中二舊試卷　校長推薦信，香港01
3. ↑  〈陳繁昌：以科為大〉. 2016-09-27. 原著喺2016-10-21歸檔. 喺2016-10-21搵到.
4. ↑  〈世界十大應用數學家 陳繁昌幼居筲箕灣木屋 窮家子變科大校長〉. 蘋果日報. 2012-02-19. 原著喺2015-03-20歸檔. 喺2012-02-19搵到.
5. ↑  〈陳繁昌簡歷〉. 2009-03-30. 原著喺2015-08-02歸檔. 喺2009-03-30搵到.
6. ↑  〈科大委任陳繁昌教授為下任校長〉. 香港科技大學. 2009-03-30.
7. ↑  陳繁昌膺美國家工程院院士，文匯報 (香港)，2014-02-11
8. ↑  〈陳繁昌 - 我們的院士 - The Hong Kong Academy of Sciences 香港科學院〉 (繁體中文). 香港科學院.

出面網頁
----

* 陳繁昌教授個人網頁
* Home | King Abdullah University （英文）
* 〈歷界世界傑出華人獎得獎者〉 (繁體中文). 世界傑出華人獎.

|
|  |
| 前任：**朱經武** | **香港科技大學校長**2009年9月－2018年8月 | **史維** |
**比特梵德**（BitDefender）係而家市面上其中嘅一種防毒軟件套件，佢係由一間叫SOFTWIN嘅羅馬尼亞軟件公司進行發展嘅。佢喺2001年11月第一次發佈，到而家為止已經係第十三版。

歷史
--

比特梵德係取代SOFTWIN喺1996年至2001年出嘅第一代產品AVX（防毒專家）。

產品種類
----

比特梵德嘅客戶種類係以家庭用戶、商業用戶、企業用戶同埋互聯網服務營運商。家庭/小型寫字樓版本可以安裝喺Windows Mobile、Symbian OS等智慧型手提電話同埋微軟、蘋果等廠商嘅個人電腦上面。而商業同埋企業用戶就提供咗微軟型伺服器、Linux型伺服器同埋FreeBSD型伺服器三種版本。此外，重提供咗自由版本畀互聯網用戶下載。

| 家庭/小型寫字樓版 | 商業版 | 互聯網服務運營商版 |
| --- | --- | --- |
| 比特梵德2014完全防護套件 | 比特梵德SBS安全套件 | Exchange安全套件 |
| 比特梵德2014互聯網安全套件 | 比特梵德小型寫字樓安全套件 | SMTP郵件伺服器安全套件 |
| 比特梵德2014防毒軟件 | 比特梵德公司安全套件 |  |
| 比特梵德自由版本 | 比特梵德工作站中的客戶埠安全套件 |  |
| 比特梵德v2流動版本 | 比特梵德Unices防毒掃描 |  |
| 比特梵德遊戲防護套件 | 比特梵德文檔伺服器安全套件 |  |
|  | 比特梵德Samba安全套件 |  |
|  | 比特梵德SharePoint安全套件 |  |
|  | 比特梵德Exchange安全套件 |  |
|  | 比特梵德郵件伺服器安全套件 |  |
|  | 比特梵德微軟前線威脅管理閘道器安全套件 |  |

* 資訊安全指南
**1996年八仙嶺山火**係指香港新界八仙嶺喺1996年2月10號發生嘅嚴重山火。呢場災難總共奪去咗五名師生嘅生命。

為咗紀念呢次慘劇，事後港英政府喺八仙嶺起咗一座「春風亭」，畀市民同行山人士悼念罹難嘅師生。

主因
--

* 死因庭喺1996年5月召開研訊，指山火係源於有學生吸煙及攜帶打火機。
* 死因裁判官又批評，意外發生嗰時師生比例超出教育署嘅規定，教師又冇將學生分成小組以便看管。

經過
--

1996年2月10號，54名香港中國婦女會馮堯敬紀念中學嘅師生，喺八仙嶺仙姑峰登山遠足嗰時，突然俾山火圍困。

漁護署同消防處及民安隊出動超過200人撲救，飛行服務隊亦派出兩架直升機輪流掟水彈。

山火燒咗40個鐘之後，喺第二日上晝11點先全部救熄。

災難發生嗰時救護車必須要先將傷者送到屬區之內最近嘅急症室，然後先可以轉送到設備較完善嘅醫院急救，導致救護車最少要行多超過四公里，有傷者重一度要兩次上落救護車，期間延誤咗傷者嘅醫治。

### 社會回響

件事讚捨身救人嘅先生。教協會同商台嘅鄭經翰，發起募捐，最後籌得善款成千萬，幫死者家人同火燒傷嘅學生。當時民政事務署長李麗娟亦去幫受傷嘅細路 。

### 影響同傷亡

* 死亡人數：5人（周志齊老師、王秀媚老師同三同學）
* 受傷人數：13人
* 燒毀草地：20公頃
* 燒毀樹木：60樖

### 動員

* 消防員：200名
* 直升機：4架

出面網頁
----

* 張文光，(n.d.)，潤物細無聲：青山有幸　春風有情，教協
* 太陽報：一場烈燄 十載難忘 八仙嶺憶噩夢 春風亭悼良師
唔好同**陳法拉**搞亂。
**法拉**（英文：**Farad**，符號：**F**）係電容量嘅國際單位，個名嚟自英國物理學家法拉第（**Michael Faraday**）。

如果一個電容兩極嘅電壓差 1 伏嘅時候，儲咗 1 庫倫嘅電荷，咁個電容嘅電容量就係 1 法拉（**F**）。換句話講，1 法拉 = 1 庫倫/伏特。

法拉係個好大嘅單位，電容器嘅電容量一般以毫法拉（**mF**，1mF = 10-3F）、微法拉（**µF**，1µF = 10-6F）、奈法拉 (**nF**，1nF = 10-9F）或者皮法拉（**pF**，1pF = 10-12F）表示。

法拉係國際單位制衍生單位，而唔係基本單位。用國際單位制基本單位表達係：s4 × A2 × m−2 × kg−1

佢亦可以用以下方式表達：

{\displaystyle {\mbox{F}}=\,\mathrm {{\frac {A\cdot s}{V}}={\dfrac {\mbox{J}}{{\mbox{V}}^{2}}}={\dfrac {{\mbox{W}}\cdot {\mbox{s}}}{{\mbox{V}}^{2}}}={\dfrac {\mbox{C}}{\mbox{V}}}={\dfrac {{\mbox{C}}^{2}}{\mbox{J}}}={\dfrac {{\mbox{C}}^{2}}{{\mbox{N}}\cdot {\mbox{m}}}}={\dfrac {{\mbox{s}}^{2}\cdot {\mbox{C}}^{2}}{{\mbox{m}}^{2}\cdot {\mbox{kg}}}}={\dfrac {{\mbox{s}}^{4}\cdot {\mbox{A}}^{2}}{{\mbox{m}}^{2}\cdot {\mbox{kg}}}}={\dfrac {\mbox{s}}{\Omega }}} }
其中 A=安培，V=伏特，C=庫倫，J=焦耳，m=米，N=牛頓，s=秒，W=瓦特，kg=千克，Ω=歐姆

睇埋
--

* 電阻
* 電感
* 電抗

| * 睇
* 傾
* 改
國際單位制 |
| --- |
| 基本單位 | 米  · 千克  · 秒  · 安培  · 開爾文  · 摩爾  · 坎德拉 |  |
| 衍生單位 | 貝可  · 法拉  · 伏特  · 赫茲  · 亨利  · 弧度 · 格雷  · 焦耳  · 庫倫  · 勒克斯  · 流明  · 牛頓  · 開特  · 歐姆  · 球面度  · 帕斯卡  · 攝氏度  · 特斯拉  · 希沃特  · 西門子  · 瓦特  · 韋伯 |
| 並用單位 | 電子伏特  · 分貝  · 分鐘  · 公噸  · 公頃  · 公升  · 角度  · 角分  · 角秒  · 奈培  · 日  · 天文單位  · 原子質量單位  · 鐘頭原子單位  · 自然單位 |
| 參閱 | 測量單位  · 單位轉換  · 國際單位制詞頭  · 2019年重新定義 |



|  |  |
| --- | --- |
| Stub icon | 呢篇標準或者測量文係楔位文。歡迎幫維基百科擴寫佢。睇 • 論 • 改 • 歷 |
**陳立僑**醫生（Dr. Lik-kiu Ding，1920年—2008年6月24號），馬來西亞沙勞越詩巫出世，係香港1960年代至1980年代社會運動界重要人物。佢有份創立同領導社運組織，好似基督教工業委員會、長春社、楊震社會服務中心（1990年後改叫循道衞理楊震社會服務處），重有香港民主民生協進會等等。

家庭背景
----

陳立僑祖籍福建古田，阿爺陳玉潤喺1900年為咗逃避旱災飢荒，就跟衞理會牧師黃乃裳離開中國大陸，移居北婆羅洲。後來佢兩個仔陳天隨、陳天根都嚟到北婆羅洲定居，陳天根後尾娶吳玉愛生兒育女。陳文僑嘅兄弟姐妹就係陳家喺婆羅洲土生土長嘅第一代。陳立僑出世日子不詳，只知道喺猴年年尾，即1920年。後來佢喺新加坡讀中學時，就自定第一次世界大戰歐戰休戰日，11月11號做佢自己嘅生日，佢喺自傳中話係因為當日街上多慶祝活動  。

早年生活
----

陳立僑本身係婆羅洲沙勞越出世嘅華僑、自幼俾父母交由衛理公會撫養成人，後來得到教會獎學金送去美國留學，學成成為醫生，俾教會派返沙勞越行醫，然後喺1961年底，應岳父要求，嚟咗香港，並喺呢度過咗三十年。

社運生涯
----

### 醫療衛生

廿世紀六十年代佢初到香港，受到當時大量內地移民來港嘅貧困情況所感動，立志走入貧窮人群，開設平民化診所同為窮人四出奔走。佢重創立咗而家已經非常普及嘅社區保健，又首先提倡實行美沙酮戒毒治療服務，並且推廣針炙治療同鼓吹中西醫結合。

### 民主公義

佢喺1971年3月3號曾經參選過市政局選舉，以「通過調查研究和行動尋求真理」做競選主題，但係輸咗，做唔成議員。嗰屆當選者有葉錫恩（Elliott, Elsie）、黃夢花、楊勵賢（革新會）、公民協會嘅冼祖昭同張有興。落選者包括馬超常、黃博度（革新會）、公民協會嘅李啟勳同鄒偉雄 。

同時，佢亦曾經領導草創期嘅基督教工業委員會（基工會）、靈實醫院、循道衛理楊震社會服務處。喺六十年代，佢係基工會主任馮偉文嘅家庭醫生，受馮所託，係六七暴動後擔任基工會主席填補領導真空，同馮偉文、劉千石等，喺爭取勞工權益之餘，亦發起反對增加電話費等反加價運動，並且喺七十年代末聲援油蔴地艇戶同金禧學潮 。陳做基工會主席期間，以信任職員，支持職員自由發揮嘅模式領導，令基工會茁壯成長成為而家香港一個重要嘅勞工團體。1979年，當時做緊記者嘅劉慧卿訪問過佢。

八十年代初，中英就香港前途問題訂立《中英聯合聲明》。1984年，佢同杜學魁、馮檢基、馮可立、李植悅組成民間代表訪問團，向英國國會遊說，要求俾香港人就中英聯合聲明進行全民公決，與當時保守黨後排議員，前首相希思會面 。1986年，香港民主民生協進會成立，佢被推舉做首任主席，後來成為香港立法會議員嘅馮檢基同李永達當時分別做佢副手，出任副主席。

### 環保運動

佢曾經喺1973年做過香港第一個環保團體長春社嘅主席（及後更成為會長）。佢當年因串連九龍塘一群外藉居民同長春社一齊反對啟德夜航，識到長春社領導人之一嘅 John H. Pain；之後佢被邀請做主席，領導反對蜆殼公司喺南丫島起煉油廠同油庫，兼且推動以大學生為目標嘅環保教育工作，喺呢個方針下，培養出唔少第一代土生土長嘅環保領袖。另外，當年重做緊《虎報》記者嘅司徒蓮（Siddal, Linda）喺某次公開論壇嘅場合採訪陳立僑時，識到佢嘅好朋友列顯倫（Litton, Henry）。最終同列顯倫結為夫婦，而司徒蓮後來亦創辦咗另一個環保組織—香港地球之友 。

陳立僑嘅環保主張，可見於佢係長春社刊物《協調》上寫嘅文章：

> 
> 「青䓤的山嶺，翠綠的原野，清徹的溪流，新鮮的空氣，這是自然的韻律。  
> 
>   
> 
> 這種韻律，能使我們生活和諧。  
> 
>   
> 
> 但隨著急劇轉變的工業化，這種和諧，已遭破壞無遺。  
> 
>   
> 
> 這是全球工業化國家的難題，本港亦不例外。今日，我們所居住的附近環境，正遭遇空前的染污所破壞，我們新界明澈的溪瀾堆滿了垃圾，我們的港海日漸污染，我們的海產包含毒質，我們的海灘難以游泳。我們不單有充滿廢氣的空氣，更有刺人欲聾的嘈音。  
> 
>   
> 
> 我們生存的和諧韻律，已給工業的發展，打上了一個無限長的休止符。  
> 
>   
> 
> 倘若情勢繼續發展，我們的下一代，將難以有健康的休憩之所。  
> 
>   
> 
> 為此，香港保護自然景物協會 ，乃於三年前創立，目的是盡可能，保護自然的和諧。軔創之始，主其事者多非本地人仕，港人對環染污此一大問題，顯未曾給予適當之注意。  
> 
>   
> 
> 香港為一華人城市，居住環境境之好壞，息息相關。對自然景物之保護，責無旁貸。  
> 
>   
> 
> 為了下一代的生存，我們有責任防止空氣，食水，食物和景物的染污。  
> 
>   
> 
> 這份刊物的創辦，除了使港對能己的責任有所了解外，亦希望通過了解的途徑，而促致行動。」
> 
> 
>

退休生活
----

退休後嘅陳醫生簡居於美國加州三藩市。退休後，佢嘅生活仍然保持過往嘅平實同簡樸。除咗因記憶力稍退而要請管家協助家居生活之外，佢所住嘅係平常嘅住宅、着嘅係超級市場買返嚟嘅衫、食嘅係又平又簡單嘅素菜、代步嘅係最普通嘅日本小房車、最佳嘅消閒係揸車到附近墳場思念亡妻同去超級市埸逛街做運動。

佢喺2008年6月24號響美國三藩市病逝，享年87歲。

家庭
--

* 爸爸：陳天根
* 媽媽：吳玉愛
* 兄弟姐妹：大家姐陳立芬（1913 –？）、二哥陳立才（1914 – 1940）、細佬陳立遠（11歲時夭折）
* 老婆：陳蕙蘭
* 仔女：陳錫慧（Ding, Vivian）、陳錫靈（Ding, Mary May）、陳錫恩（Ding Grace）、孻仔陳錫麟（Ding, Luke）
* 女婿：Michael Woodman, Dr. Soroosh Firoozan
* 媳婦：森英子
* 孫：Anthony, Allison, Oliver

自傳
--

馮斌嶽著（2001），《走出陰影—陳立僑的生平和時代》，循道衞理楊震社會服務處出版

基金
--

Dr & Mrs L.K. Ding Charitable Foundation in memory of Mr & Mrs James M. Hoover, 基金通訊地址：香港郵政信箱2247號

註
-

1. ↑  陳立僑自傳第一至第五章
2. ↑  嶺南大學香港選舉資料庫
3. ↑  陳立僑自傳第十六章
4. ↑  工人權益網：主題論述—教會與工運
5. ↑  新聞檔案 2012-10-25
6. ↑  陳立僑自傳第十七章
7. ↑  陳立僑自傳第十七章
8. ↑  長春社係廿世紀七十年代別稱
9. ↑  景物，解作風景或風貌。《洛陽名園記》有云:「獨富鄭公園最為近闢，而景物最勝。」
10. ↑  《協調》第一卷第一期，一九七三年三月，香港保護自然景物協會、青年環境行動組季刊
11. ↑  HK's 'grandfather of democracy' dies at 87[*失咗效嘅鏈*]

出面網頁
----

* 陳立僑照片見第2頁
* 返璞歸真：與命運同行 ﹣陳立僑醫生訪問記
* 陳冠中 〈香港改良主義者〉
搵緊英文Jesus嘅譯名嘅話，請睇〈**芝沙斯**〉。
  唔好同**捷西斯拿華斯**同**捷西斯文多沙**搞亂。

|  |
| --- |
| 宗教系列**基督宗教** |
|  |
| **基督教史**基督教發展時序耶穌基督耶穌十二門徒大公會議大分裂十字軍東征宗教改革與更正教中國基督教中國基督教史 |
| **三位一體**聖父聖子 (神學)聖靈 |
| **基督教神學**基督教會禮拜 聖恩 · 救贖 登山寶訓 十誡 |
| **聖經**舊約新約正典次經偽經和合本修訂版 |
| **基督教派**天主敎東正教聖公宗新教東方正統教會東方亞述教會基督教運動 |

耶穌基督（1580年嘅作品）
**耶穌**（粵拼：je4 sou1，希臘文：Ιησούς，前6年至前4年—30年）係基督教教義嘅中心人物，相傳係大衞王嘅後代，阿爸係鬭木佬約瑟（天主教譯做「若瑟」），阿媽叫馬利亞（天主教譯做「瑪利亞」），大約生活喺1世紀。

耶穌嘅尊稱叫**基督**（希臘文：Χριστός，意思係 ｢受傅者｣），所以喺基督教入面，耶穌又叫做**耶穌基督**（Ιησούς Χριστός / Iēsous Christos），基督徒認為佢係三位一體嘅聖父聖子聖靈之中嘅聖子，又係救世主。由於佢喺拿撒勒長大，因此亦有人叫佢做**拿撒勒人耶穌**。唐時嘅景教譯做**移鼠**、**翳數**，傳入中土嘅摩尼教譯**夷數**、**夷數和**，東正教又譯**伊伊穌斯**。

佢稱呼自己為神嘅僕人。最後，為咗人嘅罪而死喺十字架上面，並喺第三日復活，成為基督徒成日講嘅永生神。

族譜
--

下面係耶穌嘅族譜（**粗體**表示重要人物）：

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **亞當** | 塞特 | 以挪士 | 該南 | 瑪勒列 | 雅列 | 以諾 | 瑪土撒拉 | 拉麥 | **挪亞** |
| **挪亞** | 閃 | 亞法撒 | 沙拉 | 希伯 | 法勒 | 拉吳 | 西鹿 | 拿鶴 | 他拉 | **亞巴郎** |
| **亞伯拉罕** | 以撒 | 雅各 | 猶大 | 法勒斯 | 希斯崙 | 亞蘭 | 亞米拿達 | 拿順 | 撒門 | **波阿斯** | 俄備得 | 耶西 | **達味** |
| **大衛** | 所羅門 | 羅波安 | 亞比雅 | 亞撒 | 約沙法 | 約蘭 | 烏西雅 | 約坦 | 亞哈斯 | **希西家** | 瑪拿西 | 亞們 | 約西亞 |
| 約西亞 | 耶哥尼雅 | 撒拉鐵 | 所羅巴伯 | 亞比玉 | 以利亞敬 | 亞所 | 撒督 | 亞金 | 以律 | 以利亞撒 | 馬但 | 雅各 | 約瑟 | **耶穌** |

生平
--

關於耶穌嘅生平，主要嘅資料主要來源係根據《新約聖經》嘅四福音書，不過喺羅馬帝國時代嘅歷史文獻上就只係有零星嘅側面記載，就係因為咁所以存在住好多相關爭議。

### 降生成為人

內文：耶穌出世
根據路加福音，天使加百列奉神嘅差遺，去到加利利嘅城市，童貞女馬利亞嗰度，同佢預告耶穌嘅降生。但嗰時佢已經同大衛家族嘅約瑟訂咗婚，根據馬太福音，約瑟曾經因為馬利亞嘅肚而想將佢休咗，但因為主嘅使者勸說先至就咁算數。根據路加福音嘅記載，因應當時嘅人口普查，約瑟帶住懷孕嘅馬利亞去婭伯利恆，並喺馬槽度生咗耶穌。

耶穌降生嗰時係有訪客嘅，路加福音有講過牧羊人嘅拜訪，馬太福音就有講東方嘅博士帶住禮物隨住嚟拜訪。當晚，根據馬太福音，約瑟帶住馬利亞同耶穌逃去埃及，直到大希律王死咗之後先至返去以色列，喺拿撒勒度住；根據路加福音，耶穌同父母一直都住喺以色列，並響八日之後行割禮，冇幾耐就返去拿撒勒定居。

耶穌到咗30歲，就接受施洗約翰嘅施洗，並喺曠野接受四十日嘅試探，之後就開始喺故鄉加利利一帶開始佢嘅傳道工作，並喺信徒當中親自揀咗12個人成為十二門徒。

### 生平事跡

耶穌主要嘅生平事跡都記載喺四福音書入面。根據福音書入面嘅記载，佢喺大概公元28年或者29年，喺約旦河受咗施洗約翰嘅水浸禮後，就開始喺成個以色列同猶大傳道，主要係宣揚神的國嘅信息，周圍去醫病同驅鬼，喺傳道嘅過程入面佢不斷指責啲猶太嘅宗教領袖同祭司違背《舊約聖經》入面嘅誡命嘅精神，違背神嘅意志，必定受到神嘅懲罰。當中亦都有挑戰猶太嘅傳統，而宣稱自己係神個仔亦無辦法俾當時嘅人所接受。

但係希伯來聖經（《舊約》）曾經預言到有一個默西亞就快嚟到呢個世上，而且好多以色列人都知道耶穌所在嘅時間正係預言應驗嘅時候，佢哋好盼望以色列嘅救世主嚟到，可以令佢哋擺脫羅馬人嘅奴役。因為咁樣耶穌嘅門徒亦都逐步認識到佢係默西亞。耶穌嘅門徒喺書信中認為，耶穌喺傳道嘅過程中對人嘅體恤同關懷正係反映神對人嘅態度，亦為佢嘅門徒作出榜樣。四福音書入面嘅耶穌提出咗好多崇高嘅道德標準，並且指出，佢嘅門徒應該互相愛護，唔互相敵視同殘殺。佢亦警告門徒提防關於分黨結派等現象。

耶穌喺短短嘅3年半左右嘅時間入面主要喺北方嘅加利利海地區傳道。迦百農係佢主要嘅活動城市。

耶穌嘅史實性
------

耶稣無喺世上留低任何著作。佢嘅事迹同教誨主要留喺福音書入面。

目前學術界對耶穌嘅生平記載有以下睇法：

* 福音書係有關耶穌生平嘅最主要嘅或者唯一嘅記載，喺福音書之外無可靠嘅記載。而伊斯蘭教嘅經典古蘭經入面有關耶穌生平嘅內容，就一如以往咁畀學術界無視，參考吓都唔會。
* 信唔信耶穌嘅存在，主要取決於喺幾大程度上信福音書嘅記載。

目前入落新約嘅福音書有四篇：《馬太福音》、《馬可福音》、《路加福音》同《約翰福音》，佢哋都畀天主教會認為係耶穌嘅門徒或者門徒嘅門徒寫，不過真實作者嘅身份，目前重未查明，論者認為耶穌門徒都係猶太人，應該用希伯來語作，但係福音書係用希臘文寫成，但係都否定唔到作者捨母語而用當時通行嘅希臘文寫作嘅可能。

攷
-

1. ↑  吳昶興 (2015年5月29號). 《《眞常之道：唐代基督教歷史與文獻研究》》. 基督教學術叢書/論著系列.第11卷. 新北市: 台灣基督教文藝出版社. p. 254. ISBN 978-986-61-3129-5. 在景教寫本《序聽迷詩所經》中曾出現「移鼠」，《一神論》出現「翳數」，皆為「耶穌」一名在唐代的漢譯。
2. ↑  〈創世紀 五:1-32〉. 原著喺2014年6月2號歸檔. 喺2013年8月12號搵到.
3. ↑  〈創世紀 十一:10-26〉. 原著喺2014年6月5號歸檔. 喺2013年8月12號搵到.
4. ↑  〈馬太福音 一:1-16〉. 原著喺2013年11月11號歸檔. 喺2013年8月12號搵到.
5. ↑  路加福音 22:70
6. ↑  人物專訪:方舟子論基督教方舟子 (新語絲網站)

註解
--

|  |  |
| --- | --- |
|  | 維基同享有多媒體嘅嘢：**Jesus Christ** |

|  |  |
| --- | --- |
|  | 維基同享有多媒體嘅嘢： **ישוע** |

1. ↑  亞伯蘭之後改咗名做亞伯拉罕。
**陳聖文**，台灣民進黨政治人物。

家庭
--

佢爸爸係殯葬業知名人士、台灣仁本集團董事長陳原，妹妹陳湘潔係伊林經紀公司旗下嘅模特兒。

經歷
--

* 立法委員邱志偉國會辦公室助理
* 台灣優質生命協會志工隊隊長
* 台灣仁本服務集團董事長特助

政治經歷
----

佢喺2022年3月開始投入同年台灣地方選舉入面民進黨嘅初選（台北市大安文山區），選舉初期，由於佢狂掃大安、文山200面大小看板，令唔少現任議員都開始緊張，公眾亦有一啲討論。

爭議
--

### 具國民黨背景爭議，陳聖文以中共獨裁侵吞家族資產經歷回應

喺2022年台灣地方選舉民進黨初選期間，但選舉期間卻被揭發曾經加入國民黨，甚至係鮮明親中派洪秀柱嘅超級擁躉，之前又喺上海讀書，仲做過中國嘅台灣學生聯誼總會常務秘書長。當時有評論就質疑，陳聖文同埋黃琳（另一個同一初選被揭發有新黨背景嘅民進黨成員）加入民進黨，其實係統派「借殼上市」。陳聖文之後回應事件，話當年佢係跟經商嘅爸爸去上海讀大學，係親眼見證中國政府點樣專制獨裁，將佢哋嘅事業由合法變成非法，資產收歸國有，所以了解民主重要，深刻體會台灣自由平等嘅可貴。佢又話，佢唔迴避以前喺國民黨嘅經歷，承認以前嘅政治判斷有偏頗，經歷係自我成長同修正嘅歷程，所以後來加入民進黨。

參考
--

1. ↑  〈陳聖文殯葬業第二代 擬披綠袍角逐市議員〉. *tw.news.yahoo.com* (中文). 喺2022-03-13搵到.
2. ↑  中時新聞網. 〈高顏值模特兒妹妹助攻 北市議員參選人跑市場搏感情 - 政治〉. 《中時新聞網》 (中文). 喺2022-03-13搵到.
3. ↑  NOWnews今日新聞 (2021-10-10). 〈大安文山藍營看板之亂 全因陳聖文狂掃200面看板 | 政治快訊 | 要聞〉. 《NOWnews今日新聞》 (中文). 喺2022-03-13搵到.
4. 1 2  Storm.mg (2022-02-20). 〈「蔡英文愛將差點跪下幫穿鞋！」周玉蔻批：柱柱粉還想代表民進黨參選-風傳媒〉. *www.storm.mg* (臺灣中文). 喺2022-03-13搵到.
5. ↑  〈曾為新黨服務、力挺洪秀柱 2綠營新人遭疑「統派借殼上市」〉. 《鏡週刊 Mirror Media》 (繁體中文). 2022-02-16. 喺2022-03-13搵到.

出面網頁
----

* 陳聖文喺Facebook嘅專頁
|  |
| --- |
| **寶血會上智英文書院** |
| 寶血會上智英文書院 |
| 校訓 | 智仁勇達 |
| 成立年份 | 1966 |
| 校監 | 蘇肖好修女 |
| 校長 | 馮鄭惠儀女士 |
| 地址 | 九龍石硤尾偉智街3號 |
| 電話 | 2779 3220 |
| 宗教 | 天主教 |
| 辦學團體 | 耶穌寶血女修會 |
| 網頁 |  |
|

45周年紀念開放日時中四同學集體表演爵士舞
**寶血會上智英文書院**（**Holy Trinity College**，HTC）係位於香港石硤尾一間Band 1A天主教女子中學。

學校名
---

英文校名「Holy Trinity」係指天父、聖子同埋聖神。

學校歷史
----

寶血會上智英文書院喺1966年成立。喺2016年3月，上智喺學校舉行咗50周年紀念開放日。

校歌
--

Happy we in love united,  

Of the Holy Trinity.  

And of Mary, ever Virgin Daughter, Mother; Spouse is She.  

Through her gracious intercession May the God head, One in Three,  

Make us diligent and loyal, Strong in Faith and Purity.  
  

Striving onwards, Striving upwards.  

Let us never cease to be,  

Daughters worthy of our Alma Mater,  

Holy Trinity.  
  

When temptations dark surround us,  

we will always mindful be  

of the Precious Blood of Jesus shed for us upon the Tree;  

Blood that ope'd the gates of Heaven where we hope one day to See,  

All our teachers and companions Worshipping the Trinity.  
  

Striving onwards, Striving upwards.  

Let us never cease to be,  

Daughters worthy of our Alma Mater  

Holy Trinity.

校訓
--

* 智——尋求真理，辨別善惡嘅襟懷
* 仁——善良唔在乎回報嘅心
* 勇——願意承擔責任，敢於嘗試
* 達——實現潛能同使命
唔好同**旺旺**搞亂。
**汪旺**（粵拼：wong1 wong6；簡化字：**汪旺**；1995年—2016年8月10號）係中國大陸嘅一位見義勇為人物，河南信陽人，廣州科技職業技術學院軟件系統開發2011屆學生。2016年8月9號晚黑（UTC+8）喺東莞南城阻擋犯罪分子偷嘢時被刺殺身亡。

生平
--

汪旺喺1995年喺河南信陽出世，細個時跟阿爸阿媽搬到東莞住。2011年考入廣州科技職業技術學院學軟件系統開發。2014年6月畢業後，入咗廣州某間網絡科技公司做iOS手機軟件系統開發。2016年4月返到東莞到洞天信息科技有限公司做iOS開發工程師。

### 死

2016年8月9號22:46（UTC+8），汪旺接受咗公司開晚餐嘅邀請。晚餐結束後同第位同事一齊行到鴻福路附近嘅巴士站時準備坐巴士返高埗。行到中國電信東莞分公司附近（勝和路口）嘅交通光口，見到兩位男仔偷咗某位女仔嘅手提電話，汪旺第一時間即刻上去捉住偷手機嘅男仔要佢交返部手機畀事主。偷嘢嗰位男仔死口唔認，係都三唔識七，而汪旺話畀佢知「我親眼睇到你（偷手提電話）」。偷嘢嗰位男仔有幾遠走幾遠，汪旺一直叉住佢唔放，連受害嘅女仔去到面前要求涉案男仔交返部手提電話出嚟。涉案男仔捹甩汪旺而走佬，汪旺即刻追住佢。就嚟追到时，涉案嗰位男仔突然掉頭掹把刀將汪旺銡成重傷。

事發後，汪旺第一時間被送到醫院搶救，但直到10號凌晨因傷勢太重，最後證實不治，終年20歲。

### 後續

事發後，東莞市公安局相關領導高度睇實呢單嘢，重查清楚單案係點而將汪旺列為見義勇為人物。

連出去
---

* 青年汪旺见义勇为牺牲 吕业升批示：事迹感人 东莞时间网 （2016-08-11）
* 〈路遇行窃 他上前紧抓小偷不放〉. 《廣州日報》. 2016-08-11.